4. การประกอบธุรกิจของแต่ละสายผลิตภัณฑ์

เอสซีจี เคมิคอลส์

1.  ลักษณะผลิตภัณฑ์หรือบริการ

  1.1 โอเลฟินส์

  โอเลฟินส์ (Olefins) จัดเป็นผลิตภัณฑ์ปิโตรเคมีขั้นต้นประกอบด้วยเอทิลีน (Ethylene)
  และโพรไพลีน (Propylene) ซึ่งเป็นวัตถุดิบหลักในการผลิตเม็ดพลาสติกโพลิโอเลฟินส์
  และผลิตภัณฑ์ต่อเนื่องอื่นๆ เช่น เม็ดพลาสติกโพลิไวนิลคลอไรด์ และสไตรีนโมโนเมอร์
  ปัจจุบันธุรกิจเคมีภัณฑ์มีกำลังผลิตโอเลฟินส์รวม 2,900,000 ตันต่อปี และมีผลิตภัณฑ์ข้างเคียง
  เช่น มิกซ์ซี 4 เบนซีน โทลูอีน ผลิตภัณฑ์ส่วนใหญ่ป้อนให้กับโรงงานของธุรกิจและบริษัทในเอสซีจี

  1.2 เม็ดพลาสติกโพลิโอเลฟินส์

  เม็ดพลาสติกโพลิโอเลฟินส์ (Polyolefins) เป็นผลิตภัณฑ์หลักของธุรกิจ
  ปัจจุบันธุรกิจมีกำลังผลิตรวม 1,900,000 ตันต่อปี ซึ่งครอบคลุมทุกประเภทของการนำไปใช้งาน
  ได้แก่

  1) เม็ดพลาสติกโพลิเอทิลีนชนิดความหนาแน่นสูงหรือเอชดีพีอี (High Density
  Polyethylene - HDPE) มีคุณสมบัติเด่น คือ การไหลตัวดี ขึ้นรูปง่าย ทนทานต่อสารเคมี
  เหมาะสำหรับการผลิตถุงบรรจุสินค้า ขวดบรรจุนม ขวดแชมพูและเครื่องสำอาง
  ถังบรรจุน้ำมันเครื่อง ลังบรรจุขวด ลังผลไม้ ถังขยะ เชือก แห อวน ท่อน้ำ และฉนวนหุ้มสายไฟ
  เป็นต้น

  2) เม็ดพลาสติกโพลิเอทิลีนชนิดความหนาแน่นปานกลางหรือเอ็มดีพีอี (Medium Density
  Polyethylene - MDPE) มีคุณสมบัติเด่นด้านทนแรงกระแทก ทรงรูป ใช้ในงานอุณหภูมิต่ำได้ดี
  เหมาะสำหรับการผลิตถังแช่เย็น ถังเก็บน้ำ ถังบำบัดน้ำเสีย และกรวยจราจร เป็นต้น

  3) เม็ดพลาสติกโพลิเอทิลีนชนิดความหนาแน่นต่ำเชิงเส้นหรือแอลแอลดีพีอี (Linear Low
  Density Polyethylene - LLDPE) มีคุณสมบัติเด่นด้านความเหนียว ทนแรงดึงได้สูง
  เหมาะสำหรับการผลิตแผ่นฟิล์มอุตสาหกรรมและเกษตรกรรม ถุงข้าวสาร เป็นต้น

  4) เม็ดพลาสติกโพลิเอทิลีนชนิดความหนาแน่นต่ำหรือแอลดีพีอี (Low Density
  Polyethylene - LDPE) มีคุณสมบัติเด่นด้านความใส ทนแรงฉีกขาดได้ดี
  เหมาะสำหรับการผลิตถุงใส่อาหารเย็น ฟิล์มถนอมอาหาร ฝา กล่องพลาสติก งานเคลือบพื้นผิว
  เป็นต้น

  5) เม็ดพลาสติกโพลิโพรไพลีนหรือพีพี (Polypropylene - PP)
  มีคุณสมบัติเด่นด้านทนแรงกระแทก ทนความร้อนได้สูง เหมาะสำหรับการผลิตถุงใส่อาหารร้อน
  ฟิล์มห่อของใช้ทั่วไป ถุงสาน เครื่องใช้ในครัวเรือน กล่องแบตเตอรี่สำหรับรถยนต์
  ชิ้นส่วนอุปกรณ์เครื่องใช้ไฟฟ้าและชิ้นส่วนรถยนต์เป็นต้น

  1.3 เม็ดพลาสติกพีวีซี

  ผลิตภัณฑ์ในกลุ่มบริษัทไทยพลาสติกและเคมีภัณฑ์ จำกัด (มหาชน) มีกำลังผลิตรวม 886,000
  ตันต่อปี (ประเทศไทย เวียดนามและอินโดนีเซีย) ซึ่งใหญ่ที่สุดในแถบอาเซียน แบ่งได้เป็น 2
  ผลิตภัณฑ์หลัก ได้แก่

  1) พีวีซีเรซิน (PVC Resin) คือ พลาสติกผงพีวีซีที่บริสุทธิ์
  จัดเป็นพลาสติกที่อยู่ในประเภทเทอร์โมพลาสติก (Thermoplastic)
  สามารถหลอมเหลวหรือผ่านแรงดันได้หลายๆ ครั้ง โดยไม่ทำลายโครงสร้างเดิม
  จึงสามารถขึ้นรูปได้หลายครั้ง แต่ต้องผสมกับสารเติมแต่งอื่นๆ
  เพื่อขึ้นรูปเป็นผลิตภัณฑ์ที่มีคุณสมบัติต่างๆ ตามที่ผู้ใช้ต้องการได้

  2) พีวีซีคอมเปาน์ด (PVC Compound) อยู่ในรูปเม็ดพลาสติก
  หรือผงพีวีซีที่ได้รับการผสมกับสารเติมแต่ง เช่น สารช่วยเพิ่มความสามารถในการรับแรงกระแทก
  สารเสริมสภาพพลาสติก สารช่วยเพิ่มความสามารถในการรับความร้อนโดยไม่เสียสภาพ ฯลฯ
  จึงมีคุณสมบัติเด่นทางด้านความคงทนต่อสภาพดินฟ้าอากาศ ไม่ติดไฟ มีน้ำหนักเบา ไม่เป็นสนิม
  สามารถนำมาผลิตเป็นผลิตภัณฑ์ชนิดต่างๆ เช่น ปลอกนอกหุ้มสายไฟฟ้าชนิดต่างๆ ท่อต่างๆ
  กรอบประตูและหน้าต่าง เป็นต้น

  1.4 บริการท่าเทียบเรือและคลังเก็บผลิตภัณฑ์ (Jetty & Tank Terminal)

  เป็นการให้บริการแก่บริษัทในเอสซีจีสำหรับการขนถ่ายผ่านทางท่อขนส่งและท่าเทียบเรือ
  และการเก็บผลิตภัณฑ์เคมีภัณฑ์ที่เป็นก๊าซและของเหลว เช่น แนฟทา โอเลฟินส์ เบนซีน
  พาราไซรีน บิวทาไดอีน เอ็มเอ็มเอ เป็นต้น ปัจจุบันธุรกิจมีท่าเทียบเรือ 4 ท่า
  มีขนาดระวางบรรทุก (Dead Weight Ton) 100,000 ตัน 20,000 ตัน 80,000 ตัน และ
  10,000 ตัน ตามลำดับ

2.  การตลาดและภาวะการแข่งขัน

  2.1 นโยบายและลักษณะการตลาด

  อุตสาหกรรมเม็ดพลาสติกจัดเป็นธุรกิจในกลุ่มสินค้าโภคภัณฑ์ (Commodity)
  โดยราคามีลักษณะเป็นวัฏจักร (Cycle) และเปลี่ยนแปลงค่อนข้างเร็ว

1)  กลยุทธ์การแข่งขัน

-   การมุ่งเน้นผลิตสินค้าที่มีมูลค่าเพิ่มสูง (High Value Added Products)

  ธุรกิจได้วางแผนและดำเนินการพัฒนาผลิตภัณฑ์ที่มีมูลค่าเพิ่มสูง หรือ High Value Added
  Products เพื่อมุ่งเน้นการพัฒนาคุณภาพและตอบสนองต่อความต้องการของลูกค้ามากขึ้น
  โดยธุรกิจได้ลงทุนเพิ่มศักยภาพการวิจัยและพัฒนาผลิตภัณฑ์ของธุรกิจเพื่อตอบสนองนโยบายนี้
  ในปัจจุบันธุรกิจมียอดขายสินค้ามูลค่าเพิ่มเป็นร้อยละ 46
  ของยอดขายผลิตภัณฑ์ปิโตรเคมีขั้นปลายทั้งหมด ซึ่งได้แก่

  - กลุ่มสินค้าท่อ ได้แก่ ท่อประปา PE 100 ขนาดใหญ่ ท่อก๊าซ

  - กลุ่มสินค้าขึ้นรูปแบบหมุนเหวี่ยง (Rotomolding) เช่น ถังน้ำ Elixir
  และเฟอร์นิเจอร์ในสวน

  - กลุ่มสินค้า Wire and Cable เช่น เปลือกหุ้มสายไฟและสาย Fiber Optic
  และฉนวนสายโทรศัพท์

  - กลุ่มสินค้า PE Wax เช่น สารเพิ่มการไหลตัวในการขึ้นรูปพลาสติก (Processing Aid)
  สารเพิ่มการกระจายตัวของสารเติมแต่ง (Dispersant) และวัตถุดิบในการผลิต Hot Melt
  Adhesive

  - กลุ่มสินค้าที่เป็นโพรพิลีนคอมพาวนด์และโพรพิลีนโคพอลิเมอร์ เช่น
  คอมพาวนด์สำหรับอุปกรณ์การแพทย์ และ อุตสาหกรรมชิ้นส่วนรถยนต์

  - กลุ่มสินค้า PVC เช่น อุปกรณ์การแพทย์และสำหรับชิ้นส่วนรถยนต์

  - กลุ่มสินค้าพิเศษอื่นๆ เช่น วัสดุก่อสร้าง ประตูหน้าต่างที่ทำจากพลาสติก และวัสดุทดแทนไม้
  Wood Plastic Composite (WPC)

  ทั้งนี้ ธุรกิจมีแผนที่จะเพิ่มสัดส่วนของสินค้ามูลค่าเพิ่มสูงนี้อย่างต่อเนื่องในอนาคต
  เพื่อช่วยลดผลกระทบของความผันผวนของธุรกิจในช่วงวัฏจักรอุตสาหกรรมปิโตรเคมีขาลง
  และเพิ่มศักยภาพด้านการแข่งขันโดยรวมของธุรกิจ

-   ราคาและต้นทุน

  ราคาขายทั้งในประเทศและตลาดส่งออกจะเคลื่อนไหวตามราคาตลาดโลก
  โดยธุรกิจพยายามเพิ่มมูลค่า (Premium)
  ให้กับสินค้าด้วยคุณภาพที่สม่ำเสมอและการบริการที่ตอบสนองความต้องการของลูกค้า
  ธุรกิจจึงได้ใช้ระบบการบริหารคุณภาพทั่วทั้งองค์กร (Total Quality Management - TQM)
  ซึ่งเน้นเรื่องความต้องการลูกค้าและคุณภาพ
  จนกระทั่งธุรกิจมีผลประกอบการโดยรวมดีเยี่ยมและได้รับรางวัลระดับสากลด้าน TQM คือ
  Deming Application Prize และเพื่อให้สามารถขายสินค้าในราคาที่แข่งขันได้
  (Competitive Price) ธุรกิจจึงให้ความสำคัญกับต้นทุนการผลิตเป็นอันดับแรก
  เนื่องจากอุตสาหกรรมปิโตรเคมีเป็นอุตสาหกรรมที่ใช้เงินลงทุนสูง ดังนั้น
  ธุรกิจจึงเน้นการสร้างโรงงานและขยายกำลังผลิตให้ได้ Economy of Scale
  โดยใช้เงินลงทุนต่อหน่วยให้ต่ำที่สุด
  ประกอบกับการเป็นผู้ผลิตแบบครบวงจรช่วยให้ธุรกิจมีความได้เปรียบในการแข่งขัน
  ธุรกิจใช้ระบบการจัดการผลผลิตทั่วทั้งองค์กร (Total Productivity Management – TPM)
  ซึ่งเน้นเรื่องดูแลเครื่องจักร ประสิทธิภาพของโรงงาน การลดความสูญเสีย และการลดต้นทุน
  จนกระทั่งธุรกิจได้รับรางวัล TPM Consistency Award
  เนื่องจากสามารถบรรลุเป้าหมายของการเพิ่มประสิทธิภาพและลดความสูญเสียจากการเดินเครื่องจักรและโรงงาน
  การประหยัดพลังงาน การลดอุบัติเหตุเและผลกระทบต่อสิ่งแวดล้อม
  เป็นผลให้ขวัญกำลังใจของพนักงานดีขึ้น รวมไปถึงการพัฒนาศักยภาพของพนักงานในธุรกิจอีกด้วย
  นอกจากนี้ ธุรกิจได้นำระบบเทคโนโลยีสารสนเทศ (Information Technology - IT)
  เข้ามาใช้ทั้งในด้านการผลิตและการขายในรูปแบบ e-Business เช่น e-Supply Chain,
  e-Ordering, Advanced Process Control, CRM Portal
  เพื่อเพิ่มประสิทธิภาพและประสิทธิผลในการผลิต และเพื่อตอบสนองความต้องการของลูกค้าได้ทันที

-   ระบบบริหารคุณภาพและคุณภาพสินค้า

  ธุรกิจมีนโยบายในการผลิตสินค้าที่มีคุณภาพโดยปราศจากผลกระทบต่อสิ่งแวดล้อมและชุมชน
  และมุ่งเน้นเรื่องความปลอดภัยและอาชีวอนามัยในการทำงาน จึงได้นำระบบ ISO
  มาบูรณาการกับระบบการจัดการ TQM และ TPM
  ให้เป็นระบบการจัดการคุณภาพโดยรวมเพียงระบบเดียว
  จนกระทั่งได้รับการรับรองมาตรฐานระบบบริหารคุณภาพ ISO 9001 ระบบการจัดการสิ่งแวดล้อม
  ISO 14001 และระบบการจัดการอาชีวอนามัยและความปลอดภัย TIS/มอก.18001
  รวมไปถึงระบบการจัดการห้องปฏิบัติทดสอบและสอบเทียบ ISO17025
  ซึ่งสนับสนุนให้หน่วยงานวิจัยและพัฒนาผลิตภัณฑ์สามารถปรับปรุงคุณภาพเม็ดพลาสติกและผลิตสินค้าใหม่เพื่อรองรับความต้องการของลูกค้าให้ได้อย่างเต็มที่

-   การบริการ

  ธุรกิจถือว่าการบริการเป็นหัวใจของการขาย ธุรกิจจึงได้พัฒนาระบบ CRM (Customer
  Relationship Management)
  ซึ่งเป็นการประยุกต์ใช้เทคโนโลยีสารสนเทศเพื่อตอบสนองความต้องการของลูกค้าได้อย่างถูกต้องและรวดเร็ว
  อันนำไปสู่การสร้างความสัมพันธ์ที่ยั่งยืนกับลูกค้า โดยระบบดังกล่าวสามารถรวบรวมข้อมูล
  วิเคราะห์ และตอบสนองต่อความต้องการของลูกค้าเพื่อให้เกิดความพึงพอใจอย่างสูงสุด
  ธุรกิจได้จัดให้มีบริการให้คำแนะนำช่วยเหลือด้านเทคนิคในการแปรรูปเม็ดพลาสติก
  รวมถึงการพัฒนาผลิตภัณฑ์และบริการร่วมกับลูกค้า (Co-creation)
  เพื่อให้เข้าถึงความต้องการเชิงลึกของลูกค้า
  และเน้นการจัดส่งสินค้าให้ถึงลูกค้าอย่างถูกต้องและรวดเร็วเป็นบริการขั้นพื้นฐาน นอกจากนี้
  ธุรกิจมีแนวทางในการพัฒนา
  และเพิ่มประสิทธิภาพการบริการอย่างต่อเนื่องเพื่อยกระดับมาตรฐานการบริการให้สอดคล้องและสนับสนุนกับแนวทางการดำเนินธุรกิจที่แตกต่างกันของลูกค้ากลุ่มต่างๆ
  โดยมีเป้าหมายความพึงพอใจของลูกค้าเป็นประเด็นสำคัญ

-   การบริหารจัดการ

  เนื่องจากธุรกิจเม็ดพลาสติกมีการเปลี่ยนแปลงเร็วทั้งในเรื่องของอุปสงค์และราคา
  การบริหารจัดการและการตัดสินใจที่รวดเร็วและถูกต้องจึงมีความสำคัญอย่างยิ่งในการตอบสนองต่อความต้องการของลูกค้าและการบริหารจัดการสถานการณ์ของธุรกิจ
  ธุรกิจได้ติดตั้งระบบบริหารงาน Supply Chain Management
  ซึ่งจะช่วยในการเชื่อมต่อระบบของหน่วยงานต่างๆ ผ่านระบบคอมพิวเตอร์
  เพื่อเพิ่มขีดความสามารถในการตอบสนองความต้องการของลูกค้า
  และเพิ่มความรวดเร็วในการตอบสนองต่อความเปลี่ยนแปลงของธุรกิจ ระบบ Supply Chain
  Management ประกอบไปด้วย ระบบการประมาณความต้องการใช้ของลูกค้า วางแผนการขาย
  วางแผนและพัฒนาระบบจัดส่ง วางแผนการผลิต วางแผนการจัดซื้อวัตถุดิบ การบริหา
  สินค้าคงคลัง นอกจากนี้ ธุรกิจยังได้นำระบบ Supply Chain Management
  มาพัฒนาประสิทธิภาพการบริหารจัดการ ไม่ว่าจะเป็นการนำระบบ Vendor Management
  Inventory (VMI)
  มาใช้เพื่อช่วยลดการจัดเก็บสินค้าให้กับการจัดเตรียมเส้นทางและรูปแบบการขนส่งแบบใหม่ทั้งทางรถไฟและทางเรือ
  ระบบ Warehouse Management Operation Excellence (WOEX)
  เพื่อเป็นฐานข้อมูลในการบริหารสินค้าคงคลัง โครงการ Supply Chain Visibility
  Improvement เพื่อยกระดับระบบวางแผนการผลิตให้มีประสิทธิภาพสูงสุด
  รวมถึงยังมีแผนที่จะนำเทคโนโลยีใหม่ๆ มาใช้อย่างต่อเนื่อง เช่น
  การเพิ่มความถูกต้องในการบริหารวัตถุดิบในโรงงานด้วยระบบ Radio Frequency
  Identification (RFID) เป็นต้น

  2) ลักษณะลูกค้าและกลุ่มลูกค้าเป้าหมาย

  ลูกค้ากลุ่มเป้าหมาย ได้แก่ โรงงานแปรรูปเม็ดพลาสติก
  โดยแบ่งตามประเภทการขึ้นรูปพลาสติกได้ดังนี้ งานแผ่นฟิล์ม (Film) งานฉีดเข้าแบบ
  (Injection Molding) งานเส้นใย (Monofilament & Yarn) งานเป่าขวด (Blow
  Molding) งานอื่นๆ เช่น งานเคลือบ (Lamination) งานรีด (Extrusion) และงานท่อ
  (Pipe) สำหรับธุรกิจพีวีซี กลุ่มลูกค้าเป้าหมาย คือ ผู้ผลิตผลิตภัณฑ์พลาสติกที่แปรรูปจากพีวีซี

  ลักษณะลูกค้าส่วนใหญ่จะเป็นรายย่อยและกระจัดกระจายอยู่ทั่วไป
  โดยธุรกิจมุ่งขยายฐานลูกค้าให้ครอบคลุมกลุ่มตลาดย่อย (Market Segment)
  และภูมิภาคที่หลากหลาย เพื่อลดความเสี่ยงจากการพึ่งพิงลูกค้าเพียงรายเดียว

  3) การจำหน่ายและช่องทางการจำหน่าย

  ธุรกิจมีสัดส่วนการจำหน่ายเม็ดพลาสติกโพลิโอเลฟินส์ในประเทศและต่างประเทศในปี 2555
  คิดเป็นสัดส่วนประมาณร้อยละ 44 และร้อยละ 56 ตามลำดับ โดยมีรายละเอียดดังนี้

-   การจำหน่ายในประเทศ

  ลูกค้าแบ่งออกเป็น 2 กลุ่ม คือ ลูกค้าที่ผลิตเพื่อขายในประเทศ (Domestic Customer)
  คิดเป็นสัดส่วนประมาณร้อยละ 90 ของปริมาณการจำหน่ายในประเทศทั้งหมด
  และลูกค้าที่ผลิตเพื่อการส่งออก (Re-export Customer) คิดเป็นสัดส่วนร้อยละ 10
  โดยการจำหน่ายให้ลูกค้ากลุ่มแรกนั้นธุรกิจมีสัดส่วนการขายตรงร้อยละ 44
  ส่วนที่เหลือเป็นการจำหน่ายผ่านตัวแทนร้อยละ 56
  โดยผู้แทนจำหน่ายจะช่วยรับภาระความเสี่ยงทางด้านการเงินและช่วยกระจายสินค้าไปสู่ลูกค้ารายย่อย
  ส่วนลูกค้ากลุ่มที่สองนั้นธุรกิจทำการขายตรงเกือบทั้งหมด

-   การส่งออก

  ธุรกิจส่งออกเม็ดพลาสติกส่วนใหญ่ไปประเทศในแถบภูมิภาคเอเชียแปซิฟิก
  การจัดจำหน่ายจะเน้นการเข้าถึงผู้ใช้ปลายทางหรือผู้แทนจำหน่ายในประเทศนั้นๆ โดยตรง
  เพื่อประสิทธิภาพในการตอบสนองความต้องการของลูกค้า
  ปัจจุบันธุรกิจมีสำนักงานตัวแทนในต่างประเทศทั้งหมด 8 สาขา ได้แก่ ประเทศพม่า เวียดนาม
  ฟิลิปปินส์ อินโดนีเซีย จีน (เซี่ยงไฮ้และกวางเจา) ญี่ปุ่น และสหรัฐอาหรับเอมิเรตส์
  สัดส่วนตลาดส่งออก คือ เอเชียตะวันออกเฉียงใต้ร้อยละ 30 เอเชียตะวันออกร้อยละ 33
  เอเชียใต้ร้อยละ 3 และประเทศอื่นนอกภูมิภาคเอเชียอีกร้อยละ 34
  ในปีนี้ธุรกิจมีปริมาณการส่งออกประมาณ 945,000 ตัน
  โดยการที่ธุรกิจสามารถกระจายการส่งสินค้าไปตามฐานลูกค้าที่มีอยู่ทั่วโลก
  โดยไม่ส่งออกไปที่ประเทศใดประเทศหนึ่งมากเป็นพิเศษ ทำให้สามารถลดความเสี่ยงที่อาจเกิดขึ้น
  เนื่องจากการเปลี่ยนแปลงทางการเมืองหรือเศรษฐกิจของประเทศนั้นๆ นอกจากนี้
  การสร้างฐานลูกค้าทั่วโลกทำให้ธุรกิจสามารถบริหารปริมาณการส่งออกในแต่ละประเทศเพื่อผลกำไรสูงสุด
  (Profit Optimization)
  เนื่องจากราคาในแต่ละประเทศอาจมีความแตกต่างกันตามสภาวะตลาดของประเทศนั้นๆ

  สำหรับธุรกิจพีวีซี ในปี 2555 บริษัทไทยพลาสติกและเคมีภัณฑ์ จำกัด (มหาชน)
  มีการจัดจำหน่ายผลิตภัณฑ์ให้กับลูกค้าทั้งในประเทศและต่างประเทศ คิดเป็นสัดส่วนประมาณร้อยละ
  58 และร้อยละ 42 ตามลำดับ โดยมีรายละเอียดดังนี้

-   การจำหน่ายในประเทศ

  การจัดจำหน่ายผลิตภัณฑ์ในประเทศ
  บริษัทเน้นการใช้กลยุทธ์ขายตรงให้กับลูกค้าที่เป็นผู้ผลิตผลิตภัณฑ์พลาสติกที่แปรรูปจากพีวีซีในกลุ่มอุตสาหกรรมต่างๆ
  ซึ่งจะทำให้ทราบถึงความต้องการของลูกค้าอย่างแท้จริง
  สามารถให้บริการความช่วยเหลือในด้านเทคนิคต่างๆ ได้อย่างรวดเร็ว

  ลูกค้าแบ่งออกเป็น 2 กลุ่ม คือ ลูกค้าที่ผลิตเพื่อขายในประเทศ (Domestic Customer)
  คิดเป็นสัดส่วนประมาณร้อยละ 98 ของปริมาณการจำหน่ายในประเทศทั้งหมด
  และลูกค้าที่ผลิตเพื่อการส่งออก (Re-export Customer) คิดเป็นสัดส่วนร้อยละ 2
  โดยการจำหน่ายให้ลูกค้ากลุ่มแรกนั้นบริษัทมีสัดส่วนการขายตรงร้อยละ 92
  ส่วนที่เหลือเป็นการจำหน่ายผ่านตัวแทนร้อยละ 8
  ส่วนลูกค้ากลุ่มที่สองนั้นบริษัททำการขายตรงทั้งหมด

-   การส่งออก

  การจัดจำหน่ายในต่างประเทศ บริษัทขายผ่านตัวแทนร้อยละ 73 และขายตรงให้กับลูกค้าร้อยละ
  27 ตลาดส่งออกที่สำคัญ ได้แก่ จีน ประเทศในภูมิภาคเอเชียตะวันออกเฉียงใต้ เอเชียใต้
  ตะวันออกกลาง แอฟริกา ออสเตรเลียและนิวซีแลนด์ ในการจำหน่ายผ่านตัวแทนจำหน่ายนั้น
  บริษัทจะคัดเลือกบริษัทที่มีความสามารถในการจัดจำหน่ายผลิตภัณฑ์ประเภทพลาสติกและเคมีภัณฑ์
  นอกจากนี้ ต้องมีความสัมพันธ์ที่ดีกับลูกค้า สามารถเป็นตัวกลางในการเจรจา ประสานงาน
  และอำนวยความสะดวกในการซื้อขายให้กับลูกค้าในทุกๆ ด้าน

  2.2 ภาวะการแข่งขันและกำลังผลิต

  1) ในประเทศ

  ประเทศไทยมีกำลังผลิตเม็ดพลาสติกโพลิโอเลฟินส์รวม 5.6 ล้านตันต่อปี
  ในขณะที่ความต้องการใช้ในปี 2555 คาดว่าจะอยู่ที่ประมาณ 2.4 ล้านตัน
  ประเทศไทยจึงต้องมีการส่งออกเม็ดพลาสติกโพลิโอเลฟินส์ คิดเป็นสัดส่วนประมาณร้อยละ 57
  ของปริมาณการผลิตรวม
  ประกอบกับอัตราภาษีนำเข้าเม็ดพลาสติกมีแนวโน้มลดลงตามข้อตกลงเขตการค้าเสรีอาเซียน
  (AFTA) และตามข้อกำหนดของ WTO ซึ่งส่งผลให้มีการแข่งขันค่อนข้างสูง อย่างไรก็ดี
  เมื่อเทียบกับคู่แข่งในประเทศ ธุรกิจเคมีภัณฑ์ของบริษัทมีกำลังผลิตสูงที่สุดคิดเป็นสัดส่วนร้อยละ 34
  ของกำลังผลิตโพลิโอเลฟินส์รวมในประเทศ โดยมีรายละเอียดกำลังผลิตดังนี้

  หน่วย: พันตันต่อปี

  --------------------- ---------- --------- --------- --------- ---------
  บริษัท                  HDPE       LLDPE     LDPE      PP        รวม

  เอสซีจี เคมิคอลส์         960        120       100       720       1,900

  ไออาร์พีซี (IRPC)        150        -         -         475       625

  ทีพีไอ โพลีน (TPIPL)     -          -         160       -         160

  เอ็ชเอ็มซีโปลิเมอส์ (HMC)  -          -         -         455       455

  สยามโพลิเอทิลีน (SPE) *  -          650       -         -         650

  ปตท. โกลบอล (PTTGC)   300        400       300       300       1,300

  บางกอกโพลิเอทิลีน (BPE)  500        -         -         -         500

  กำลังผลิตรวม            1,910      1,170     560       1,950     5,590
  --------------------- ---------- --------- --------- --------- ---------

  หมายเหตุ: * บริษัทร่วมทุนระหว่างเอสซีจี เคมิคอลส์ และ The Dow Chemical Company
  ประเทศสหรัฐอเมริกาในสัดส่วนร้อยละ 50

  ที่มา: บริษัทเอสซีจี เคมิคอลส์ จำกัด และสถาบันปิโตรเลียมแห่งประเทศไทย

  สำหรับพีวีซี ประเทศไทยมีกำลังผลิตรวม 846,000 ตันต่อปี โดยบริษัทไทยพลาสติกและเคมีภัณฑ์
  จำกัด (มหาชน) มีกำลังผลิตสูงที่สุดคิดเป็นสัดส่วนร้อยละ 64 ของกำลังผลิตพีวีซีรวมในประเทศ
  โดยมีรายละเอียดกำลังผลิตดังนี้

หน่วย: พันตันต่อปี

  ---------------------------------- ------------ ----------- ------------
  บริษัท                               PVC          VCM         EDC

  ไทยพลาสติกและเคมีภัณฑ์ (TPC)           566          500         520

  วีนิไทย (VNT)                        280          400         640

  กำลังผลิตรวม                         846          900         1,160
  ---------------------------------- ------------ ----------- ------------

  ที่มา: บริษัทไทยพลาสติกและเคมีภัณฑ์ จำกัด (มหาชน)

1)  ต่างประเทศ

  ความต้องการใช้เม็ดพลาสติกโพลิโอเลฟินส์ในเอเชียปี 2555 คาดว่าจะมีประมาณ 74 ล้านตัน
  โดยประเทศจีนเป็นผู้นำเข้ารายใหญ่ที่สุดในโลก ประเทศส่งออกเม็ดพลาสติกที่สำคัญ คือ
  ประเทศแถบตะวันออกกลาง สหรัฐอเมริกา เกาหลี และสิงคโปร์ สำหรับพีวีซี
  ความต้องการใช้พีวีซีในเอเชีย มีประมาณ 23 ล้านตัน
  โดยประเทศจีนเป็นผู้นำเข้ารายใหญ่ที่สุดในเอเชีย

3. การจัดหาผลิตภัณฑ์หรือบริการ

  3.1 ลักษณะการจัดให้ได้มาซึ่งผลิตภัณฑ์

  1) การผลิต

ธุรกิจมีโรงงานผลิตโอเลฟินส์ 2 โรงงาน และโรงงานผลิตเม็ดพลาสติกโพลิโอเลฟินส์ 9 โรงงาน ตั้งอยู่ในนิคมอุตสาหกรรมมาบตาพุด จังหวัดระยอง โดยมีรายละเอียดกำลังผลิต (Nameplate Capacity) ดังนี้

+------------------+----------------+---------+---------+------------+
| บริษัท             | ผลิตภัณฑ์/บริการ   | กำลังผลิต | เปิดด    | สัดส่วนการถ  |
|                  |                |         | ำเนินการ | ือหุ้นของบริษัท |
|                  |                | (ตันต่อปี) | (พ.ศ.)  | (ร้อยละ)    |
+------------------+----------------+---------+---------+------------+
| ระยองโอเลฟินส์     | เอทิลีน          | 800,000 | 2542    | 67         |
|                  |                |         |         |            |
|                  | โพรไพลีน        | 400,000 |         |            |
+------------------+----------------+---------+---------+------------+
| มาบตาพุดโอเลฟินส์   | เอทิลีน          | 900,000 | 2553    | 67         |
|                  |                |         |         |            |
|                  | โพรไพลีน        | 800,000 |         |            |
+------------------+----------------+---------+---------+------------+
| ไทยโพลิเอทิลีน      | HDPE 1         | 140,000 | 2532    | 100        |
|                  |                |         |         |            |
|                  | HDPE 2         | 180,000 | 2540    |            |
|                  |                |         |         |            |
|                  | HDPE 3         | 240,000 | 2544    |            |
|                  |                |         |         |            |
|                  | HDPE 4         | 400,000 | 2553    |            |
|                  |                |         |         |            |
|                  | LLDPE          | 120,000 | 2533    |            |
|                  |                |         |         |            |
|                  | LDPE           | 100,000 | 2538    |            |
+------------------+----------------+---------+---------+------------+
| ไทยโพลิโพรไพลีน    | PP 1           | 140,000 | 2536    | 100        |
|                  |                |         |         |            |
|                  | PP 2           | 180,000 | 2540    |            |
|                  |                |         |         |            |
|                  | PP 3           | 400,000 | 2553    |            |
+------------------+----------------+---------+---------+------------+
| ไทย              | พีวีซีเรซิน        | 530,000 | 2514    | 91         |
| พลาสติกและเคมีภัณฑ์  |                |         |         |            |
|                  | พีวีซีคอมเปาน์ด    | 55,000  |         |            |
+------------------+----------------+---------+---------+------------+
| ทีพีซี เพสต์ เรซิน    | พีวีซี เพสต์ เรซิน  | 36,000  | 2536    | 91         |
+------------------+----------------+---------+---------+------------+
| PT. TPC Indo     | พีวีซีเรซิน        | 120,000 | 2539    | 96         |
| Plastic &        |                |         |         |            |
| Chemicals        |                |         |         |            |
| (อินโดนีเซีย)       |                |         |         |            |
+------------------+----------------+---------+---------+------------+
| TPC Vina Plastic | พีวีซีเรซิน        | 200,000 | 2538    | 63         |
| and Chemicals    |                |         |         |            |
| Corporation      |                |         |         |            |
| (เวียดนาม)        |                |         |         |            |
+------------------+----------------+---------+---------+------------+
| Viet-Thai        | พีวีซีคอมเปาน์ด    | 16,000  | 2537    | 66         |
| Plastchem        |                |         |         |            |
| (เวียดนาม)        |                |         |         |            |
+------------------+----------------+---------+---------+------------+
| มาบตาพุด แทงค์     | บริการท่าเทียบเรือ | -       | 2541    | 82         |
| เทอร์มินอล         |                |         |         |            |
|                  | แ              |         |         |            |
|                  | ละคลังเก็บผลิตภัณฑ์ |         |         |            |
+------------------+----------------+---------+---------+------------+
| ระยองไปป์ไลน์      | บริก            | -       | 2541    | 92         |
|                  | ารการขนส่งทางท่อ |         |         |            |
+------------------+----------------+---------+---------+------------+
| ระยองวิศวกรรมและ  | บริการทางด้านวิศว | -       | 2544    | 100        |
|                  | กรรมและซ่อมบำรุง |         |         |            |
| ซ่อมบำรุง          |                |         |         |            |
+------------------+----------------+---------+---------+------------+

  2) การจัดหาวัตถุดิบ

-   การผลิตโอเลฟินส์

  วัตถุดิบหลักที่ใช้ในการผลิตโอเลฟินส์ คือ แนฟทา
  ซึ่งจัดหาจากโรงกลั่นน้ำมันภายในประเทศคิดเป็นสัดส่วนประมาณร้อยละ 64
  ของความต้องการใช้ทั้งหมด ส่วนที่เหลืออีกร้อยละ 36
  เป็นการนำเข้าจากประเทศในแถบตะวันออกกลางและประเทศอินเดีย นอกจากนี้
  ธุรกิจได้มีการออกแบบโรงงานให้สามารถใช้วัตถุดิบทดแทนอื่นๆได้ เช่น แอลพีจี ราฟฟิเนต
  และคอนเดนเสท หากได้ต้นทุนที่ต่ำกว่าแนฟทา

-   การผลิตโพลิโอเลฟินส์

  ธุรกิจมีสัญญาซื้อขายโอเลฟินส์ระยะยาวกับ บมจ.ปตท. โกลบอล จำนวนรวม 325,000 ตันต่อปี
  โดยมีสูตรราคาที่อ้างอิงราคาตลาดโลก
  ส่วนผลิตภัณฑ์โอเลฟินส์ที่ธุรกิจผลิตเองจะป้อนให้กับโรงงานผลิตโพลิโอเลฟินส์จำนวนประมาณ
  1,564,000 ตันต่อปี หรือคิดเป็นร้อยละ 58
  ของกำลังผลิตโอเลฟินส์ส่วนที่เหลือจะจำหน่ายให้กับบริษัทร่วมทุนและลูกค้าภายนอกซึ่งเป็นผู้ถือหุ้นในโรงงานผลิตโอเลฟินส์ของธุรกิจ
  นอกจากนี้ ธุรกิจสามารถซื้อโอเลฟินส์เพิ่มเติมได้จาก บมจ.ปตท. โกลบอล
  หรือนำเข้าจากต่างประเทศ

-   การผลิตพีวีซี

  วัตถุดิบหลักที่สำคัญในการผลิตพีวีซี คือ วีซีเอ็ม (Vinyl Chloride Monomer)
  สามารถผลิตเองได้ทั้งหมด
  วัตถุดิบส่วนที่เหลือธุรกิจต้องจัดหาเพิ่มเติมจากทั้งภายในประเทศและนำเข้าจากต่างประเทศ
  สำหรับวัตถุดิบที่สำคัญในการผลิตวีซีเอ็ม ได้แก่ อีดีซีและเอทิลีนนั้น
  ธุรกิจสามารถผลิตอีดีซีได้เองที่โรงงานในจังหวัดระยอง
  คิดเป็นปริมาณที่ผลิตได้เองประมาณร้อยละ 53 ของความต้องการทั้งหมด สำหรับส่วนที่ขาดนั้น
  ธุรกิจจัดหาโดยการสั่งซื้อผ่านตัวแทนจำหน่าย

  3.2 ผลกระทบต่อสิ่งแวดล้อม

หนึ่งในอุดมการณ์ในการดำเนินธุรกิจของเอสซีจี คือ ถือมั่นในความรับผิดชอบต่อสังคม ซึ่งครอบคลุม ถึงความใส่ใจต่อสิ่งแวดล้อม ธุรกิจจึงได้เลือกสรร “เทคโนโลยีสะอาด” (Clean Technology) อันทันสมัย มีประสิทธิภาพ ประหยัดพลังงาน และไม่มีผลกระทบต่อสิ่งแวดล้อม และมีระบบป้องกันเหตุการณ์ฉุกเฉินที่อาจจะเกิดขึ้นมาใช้ในกระบวนการผลิต นอกจากนี้ ธุรกิจ ยังให้ความสำคัญต่อแนวทางปฏิบัติที่ดี (Best Practice) มีการตั้งเป้าการลดการใช้พลังงานและทรัพยากร ตลอดจนตั้งเป้าลดการปล่อยมลสารลงต่ำกว่าที่กฎหมายกำหนดและการควบคุมไม่นำกากของเสียไปฝังกลบ (Zero Waste to Landfill) และผลักดันให้มีการนำกากของเสียต่างๆ มาทำประโยชน์ หรือแลกเปลี่ยนเพื่อสร้างมูลค่าให้เพิ่มมากขึ้น โดยการใช้แนวคิด 3Rs (Reduce, Reuse/Recycle and Replenish) และแนวคิดนิเวศน์เศรษฐศาสตร์ (Eco-Efficiency) รวมทั้งการใช้เทคโนโลยีที่ดีที่สุดที่มีอยู่ (Best Available Control Technology) ซึ่งถือเป็นอีกหนึ่งความมุ่งมั่นที่จะดูแลรักษาสิ่งแวดล้อมควบคู่ไปกับการดำเนินธุรกิจบนหลักการการพัฒนาอย่างยั่งยืน 

นอกจากนี้ มีการจัดทำและได้รับการรับรองมาตรฐานระบบบริหารจัดการสิ่งแวดล้อมตามมาตรฐาน ISO 14001 และ ฉลากคาร์บอน (Carbon Label) เป็นต้น ทั้งนี้ ยังมีการตรวจประเมินระบบการจัดการและผลการดำเนินการด้านสิ่งแวดล้อม (EPAP: Environmental Performance Assessment Program) จากหน่วยงานภายนอกที่ได้รับความเชื่อถือเพื่อยกระดับมาตรฐานการจัดการดูแลสิ่งแวดล้อมให้เทียบเท่ากับระดับสากล 

 

4. งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

เอสซีจี เปเปอร์

1.  ลักษณะผลิตภัณฑ์หรือบริการ

เอสซีจี เปเปอร์ เป็นผู้นำในอุตสาหกรรมการผลิตเยื่อกระดาษ กระดาษและบรรจุภัณฑ์ของประเทศไทย เนื่องด้วยเป็นธุรกิจการผลิตที่ครบวงจรแห่งเดียวในประเทศไทย ที่ผลิตตั้งแต่เยื่อกระดาษแล้วส่งต่อให้บริษัทในธุรกิจกระดาษและบรรจุภัณฑ์ เพื่อผลิตกระดาษพิมพ์เขียน กระดาษอุตสาหกรรมและบรรจุภัณฑ์ ทำให้สามารถจัดสรรกำลังผลิตและควบคุมต้นทุนได้อย่างมีประสิทธิภาพ ลดความผันผวนของกำไร และเพิ่มมูลค่าให้กับผลิตภัณฑ์ โดยแบ่งกลุ่มกิจการหลักได้ 2 กลุ่มกิจการ คือ

  1.1 กิจการเยื่อกระดาษและกระดาษพิมพ์เขียน

  ผลิตภัณฑ์หลัก ได้แก่ เยื่อยูคาลิปตัส และกระดาษพิมพ์เขียน
  โดยเยื่อที่ผลิตได้ใช้เป็นวัตถุดิบสำคัญในการผลิตกระดาษได้หลายชนิด เช่น
  กระดาษคราฟท์และกระดาษพิมพ์เขียน
  ซึ่งโรงพิมพ์ทั่วไปสามารถนำกระดาษพิมพ์เขียนไปใช้งานในด้านพิมพ์นิตยสาร
  หรือใช้ทำกระดาษสมุด กระดาษพิมพ์ตำราเรียน กระดาษถ่ายเอกสาร หีบห่อ
  บรรจุภัณฑ์บางประเภท และฉลากต่างๆ

  นอกจากการนำเยื่อยูคาลิปตัสไปเป็นวัตถุดิบสำคัญในการผลิตกระดาษแล้ว
  เยื่อยูคาลิปตัสยังใช้เป็นวัตถุดิบในการผลิตเม็ดพลาสติกเมลามีนได้อีกด้วย

  1.2 กิจการกระดาษอุตสาหกรรมและบรรจุภัณฑ์

  ผลิตภัณฑ์หลัก ได้แก่ กระดาษคราฟท์สำหรับใช้ทำกล่องกระดาษลูกฟูก ถุงหลายชั้น ถุงช้อปปิ้ง
  แกนกระดาษ ผลิตภัณฑ์แปรรูป-สำเร็จรูป กระดาษทำแผ่นยิปซัมบอร์ด กระดาษกล่องขาวเคลือบ
  และกล่องกระดาษลูกฟูกประเภทต่างๆ ซึ่งใช้งานในด้านหีบห่อบรรจุภัณฑ์

2. ตลาดและภาวะการแข่งขัน

  2.1 นโยบายและลักษณะการตลาด

  1) กลยุทธ์ทางการตลาด

  เพื่อตอบสนองความต้องการของลูกค้าให้มีความหลากหลาย ธุรกิจเอสซีจี เปเปอร์
  ได้ให้ความสำคัญในการพัฒนาคุณภาพของผลิตภัณฑ์และบริการของสินค้า
  โดยมุ่งพัฒนานวัตกรรมของสินค้า (Innovation)
  ซึ่งเป็นกลยุทธ์สำคัญในการเพิ่มขีดความสามารถของธุรกิจมาอย่างต่อเนื่อง
  ด้วยการนำเสนอกระดาษทำผิวกล่องและกระดาษลอนลูกฟูกที่บางลงแต่มีความแข็งแรงเท่าเดิม
  เพื่อตอบสนองความต้องการของลูกค้าในการลดต้นทุนการผลิตและยังช่วยลดการใช้ทรัพยากรอีกด้วย

  ธุรกิจเอสซีจี เปเปอร์ ยังมุ่งพัฒนาสินค้าที่มีคุณภาพและเป็นมิตรต่อสิ่งแวดล้อม
  นอกจากสินค้าที่ได้รับการรับรองมาตรฐาน “ฉลากเขียว” (Green Label) แล้ว
  ธุรกิจกระดาษบรรจุภัณฑ์ยังได้นำเสนอสินค้า SCG eco value ซึ่งเป็นฉลากสินค้าที่ทาง SCG
  จัดทำขึ้น เพื่อรองรับนวัตกรรมสินค้าและบริการที่เป็นมิตรต่อสิ่งแวดล้อม ตัวอย่างเช่น
  กระดาษผิวกล่อง KA, KT, TTF และกระดาษลอนลูกฟูก CA ที่ได้รับการรับรองจาก SCG eco
  value เนื่องจากมีส่วนประกอบของวัสดุที่เวียนกลับมาใช้ใหม่สูงกว่าสินค้าของคู่แข่งในตลาด

  อีกทั้งยังมีสินค้าที่ได้รับการรับรองมาตรฐาน FSC (Forest Stewardship Council)
  ซึ่งเป็นระบบการรับรองการบริหารจัดการป่าไม้อย่างยั่งยืน
  มุ่งเน้นในการปรับปรุงพื้นที่สวนป่าอนุรักษ์และลดการตัดไม้ทำลายป่า
  เพื่อให้ผู้บริโภคมั่นใจได้ว่าสินค้าของ เอสซีจี เปเปอร์
  เป็นมิตรต่อสิ่งแวดล้อมและรับผิดชอบต่อสังคม ตัวอย่างเช่น กระดาษผิวกล่อง TCF, TTF
  และกระดาษลอนลูกฟูก CAF ที่ได้รับการรับรองจาก FSC เนื่องจากผลิตจากเยื่อหมุนเวียน 100%

  นอกจากนี้
  กิจการบรรจุภัณฑ์มุ่งสู่การเป็นธุรกิจบรรจุภัณฑ์ครบวงจรที่สามารถตอบสนองความต้องการของลูกค้าได้ครอบคลุม
  โดยในปีที่ผ่านมาได้ดำเนินการจัดตั้ง “ศูนย์ออกแบบ” (Design Solution Center)
  สำหรับการให้บริการเกี่ยวกับการออกแบบบรรจุภัณฑ์ตามความต้องการที่หลากหลายของลูกค้า
  และได้มีการขยายสายผลิตภัณฑ์ไปยังกล่องพิมพ์ออฟเซ็ท
  โดยเน้นในส่วนของกล่องพิมพ์ออฟเซ็ทปะลอนลูกฟูก (Offset Laminated)
  เพื่อขยายตลาดในกลุ่มลูกค้าที่ต้องการความสวยงามของบรรจุภัณฑ์
  และช่วยสร้างมูลค่าเพิ่มสำหรับผลิตภัณฑ์ของลูกค้า
  รวมไปถึงการขยายสายผลิตภัณฑ์ที่ต้องการความสวยงามในการพิมพ์ (Digital Print)
  นอกจากนี้กิจการบรรจุภัณฑ์ยังคงพัฒนาผลิตภัณฑ์และบริการต่างๆ
  อย่างต่อเนื่องเพื่อตอบสนองความต้องการและสร้างความพึงพอใจสูงสุดให้กับลูกค้า

  สำหรับกิจการเยื่อ
  ในรอบปีที่ผ่านมาได้เน้นการพัฒนาเยื่อยูคาลิปตัสให้สามารถใช้งานได้หลากหลายมากขึ้น
  จากเดิมที่เป็นการขายเยื่อเพื่อผลิตกระดาษโดยเฉพาะ
  ก็ได้มีการพัฒนาสินค้าให้เป็นสินค้าที่มีมูลค่าเพิ่มสูง (High Value Added Products)
  โดยสามารถขยายไปยังตลาดผลิตเม็ดพลาสติกเมลามีนเพิ่มเติม

  สำหรับกิจการกระดาษพิมพ์เขียน
  ได้มีการปรับโครงสร้างการจัดจำหน่ายของกลุ่มกระดาษถ่ายเอกสาร
  เพื่อเพิ่มความสามารถในการแข่งขัน และได้ใช้กลยุทธ์จัดหาจากภายนอก (Outsourcing)
  จากผู้ผลิตกระดาษที่เป็นพันธมิตร เพื่อเพิ่มทางเลือกของกระดาษเคลือบผิวให้กับลูกค้า

  นอกจากนี้ ยังได้ขยายธุรกิจไปในกลุ่มธุรกิจที่ไม่ใช่กระดาษพิมพ์เขียน ได้แก่
  กระดาษสำหรับทำถ้วยกระดาษ เพื่อใช้สำหรับในอุตสาหกรรมอาหารและเครื่องดื่ม
  เพื่อรองรับตลาดอาหารและเครื่องดื่มที่มีอัตราการเติบโตอย่างต่อเนื่องทั้งในประเทศและต่างประเทศ
  ทั้งนี้ กระบวนการผลิตกระดาษของโรงงานได้ผ่านการรับรองมาตรฐาน GMP (Good
  Manufacturer Process) เป็นที่เรียบร้อย

  สำหรับอีกโครงการสำคัญในปีที่ผ่านมา คือ การจัดตั้ง บริษัท สยาม นิปปอน อินดัสเตรียล
  เปเปอร์ จำกัด ซึ่งเป็นบริษัทร่วมทุนระหว่าง เอสซีจี เปเปอร์ และ นิปปอน เปเปอร์ กรุ๊ป
  เพื่อเป็นฐานการผลิตกระดาษ Machine Glazed สำหรับใช้เป็นบรรจุภัณฑ์ในอุตสาหกรรมอาหาร
  อุตสาหกรรมทางการแพทย์ และอุตสาหกรรมเฟอร์นิเจอร์ โดยมีกำลังการผลิต 43,000 ตัน
  คาดว่าก่อสร้างแล้วเสร็จและเปิดดำเนินการได้ในช่วงไตรมาสที่สองของปี 2557

  2) ลักษณะลูกค้า การจำหน่าย และช่องทางการจำหน่าย

  กิจการเยื่อกระดาษและกระดาษพิมพ์เขียน

  เยื่อกระดาษ

  วิธีการจำหน่าย : จำหน่ายโดยวิธีขายตรงให้กับบริษัทในธุรกิจกระดาษและลูกค้าภายนอก

  กระดาษพิมพ์เขียน

  วิธีการจำหน่าย : ธุรกิจมีการจำหน่ายสินค้าทั้งในและต่างประเทศ โดยแบ่งเป็นสัดส่วนประมาณ
  75:25 ตามลำดับ สำหรับการจำหน่ายในประเทศ ธุรกิจมีการจำหน่ายผ่านผู้แทนจำหน่าย
  และจำหน่ายให้ผู้ใช้โดยตรง ซึ่งมีทั้งโรงพิมพ์ และผู้ใช้ในอุตสาหกรรม รวมทั้งมีการจำหน่ายผ่าน
  Modern Trade Stationery
  เพื่อเป็นช่องทางกระจายสินค้ากลุ่มกระดาษถ่ายเอกสารโดยเฉพาะ

  สำหรับการส่งออกนั้น มีการส่งออกไปยังประเทศต่างๆ ได้แก่ เวียดนาม ออสเตรเลีย มาเลเซีย
  ญี่ปุ่น กลุ่มประเทศอาเซียนอื่นๆ และกลุ่มประเทศตะวันออกกลาง เป็นต้น

  กิจการกระดาษอุตสาหกรรมและบรรจุภัณฑ์

  วิธีการจำหน่าย : จำหน่ายโดยวิธีขายตรงให้กับบริษัทในธุรกิจกระดาษและลูกค้าภายนอก
  โดยสินค้าประกอบด้วย กระดาษม้วนใหญ่สำหรับโรงงานแปรรูปกระดาษทั่วไป
  และกระดาษที่ผ่านการแปรรูปแล้ว เช่น แผ่นลูกฟูก ถุงกระดาษ กระดาษรีมแผ่น
  และกระดาษม้วนเล็ก รวมทั้งส่งออกไปยังประเทศต่างๆ ได้แก่ มาเลเซีย อินโดนีเซีย สิงคโปร์
  เวียดนาม กัมพูชา พม่า และจีน เป็นต้น

  2.2 ภาวะอุตสาหกรรม การแข่งขัน และแนวโน้ม

1)  ภาวะอุตสาหกรรมและการแข่งขันของกิจการเยื่อกระดาษและกระดาษพิมพ์เขียน

  ในปี 2555 ความต้องการเยื่อเคมีฟอกขาวทั่วโลกเพิ่มขึ้นประมาณร้อยละ 1 เมื่อเทียบกับปี 2554
  โดยเป็นความความต้องการเยื่อใยยาวเพิ่มขึ้นร้อยละ 2
  และความต้องการเยื่อใยสั้นฟอกขาวเพิ่มขึ้นร้อยละ 1 ทั้งนี้
  ราคาเฉลี่ยของเยื่อใยยาวฟอกขาวและเยื่อใยสั้นฟอกขาวได้มีการปรับลดลงประมาณร้อยละ 20
  และร้อยละ 9 ตามลำดับ เมื่อเทียบกับปี 2554
  โดยราคาเยื่อใยยาวมีการปรับตัวลงค่อนข้างมากในช่วงครึ่งปีแรก
  เนื่องมาจากความกังวลต่อการชะลอตัวของเศรษฐกิจยุโรป
  ในขณะที่ราคาเยื่อใยสั้นฟอกขาวมีการปรับตัวลดลงเพียงเล็กน้อยจากปี 2554
  โดยในช่วงครึ่งปีหลังราคาเยื่อใยสั้นฟอกขาวค่อนข้างทรงตัว
  เนื่องจากผู้ซื้อคาดว่าจะมีกำลังการผลิตใหม่จากผู้ผลิตในประเทศบราซิลออกมาในตลาดและปริมาณความต้องการใช้เยื่อใยสั้นฟอกขาวที่ยังคงทรงตัว

  สำหรับอุตสาหกรรมกระดาษพิมพ์เขียนในประเทศไทยปี 2555
  ปริมาณความต้องการกระดาษพิมพ์เขียนใกล้เคียงกับปี 2554
  โดยเฉพาะในครึ่งปีแรกที่ความต้องการกระดาษพิมพ์เขียนลดลงร้อยละ 2
  เมื่อเทียบกับช่วงเดียวกันของปีก่อน
  โดยเฉพาะในกลุ่มกระดาษเคลือบผิวเพื่อใช้ในงานนิตยสารโดยเป็นผลจากการถูกทดแทนด้วยสื่ออื่นๆ
  และงานส่งเสริมการตลาดที่ยังมีการใช้จ่ายในสื่อสิ่งพิมพ์น้อยหลังจากหลังจากวิกฤตการณ์น้ำท่วมปี
  2554 อย่างไรก็ตาม ในส่วนของการแข่งขัน พบว่าปริมาณการนำเข้านั้นปรับตัวเพิ่มขึ้นร้อยละ 5
  เทียบกับปี 2554
  โดยมีสาเหตุมาจากผลของการขยายกำลังการผลิตของผู้ผลิตจากต่างประเทศและการยกเลิกมาตรการตอบโต้การทุ่มตลาดกระดาษเคลือบผิว
  (Anti-dumping) ในปีที่ผ่านมา

1)  ภาวะอุตสาหกรรมและการแข่งขันของกิจการกระดาษอุตสาหกรรมและบรรจุภัณฑ์

  ปริมาณความต้องการกระดาษคราฟท์เพิ่มขึ้นร้อยละ 4 เมื่อเทียบกับปี 2554
  จากความต้องการใช้บรรจุภัณฑ์ที่สูงขึ้นในกลุ่มสินค้าเพื่อการส่งออกและสินค้าอุปโภคบริโภค
  ความต้องการใช้บรรจุภัณฑ์กล่องกระดาษลูกฟูกฟื้นตัวจากปี 2554
  โดยภาคการผลิตในหลายอุตสาหกรรมสามารถกลับมาผลิตได้ตามปกติหลังจากประสบปัญหาอุทกภัยในช่วงไตรมาส
  4 ปีที่ผ่านมา
  โดยเฉพาะอย่างยิ่งอุตสาหกรรมยานยนต์ที่มีการเติบโตในอัตราที่สูงจากผลของนโยบายรถยนต์คันแรกของรัฐบาล
  และอุตสาหกรรมที่เกี่ยวข้องกับการบริโภคในประเทศ ได้แก่ อุตสาหกรรมอาหารและเครื่องดื่ม
  และอุตสาหกรรมสินค้าอุปโภคบริโภคที่มีอัตราการเติบโตใกล้เคียงกับอัตราการเติบโตทางเศรษฐกิจโดยรวม(GDP
  growth) อย่างไรก็ตาม สำหรับอุตสาหกรรมที่มีสัดส่วนการส่งออกในระดับที่สูง เช่น
  อุตสาหกรรมเครื่องใช้ไฟฟ้าและอิเลคทรอนิคส์ มีแนวโน้มที่มีอัตราการเติบโตลดลง
  เนื่องจากยังคงได้รับผลกระทบจากสถานการณ์เศรษฐกิจในกลุ่มประเทศยุโรปและสหรัฐอเมริกาที่ยังคงชะลอตัวต่อเนื่อง

3. การจัดหาผลิตภัณฑ์หรือบริการ

3.1 วัตถุดิบและผู้จำหน่ายวัตถุดิบ

กิจการเยื่อและกระดาษพิมพ์เขียน

  เยื่อ

ประเภทวัตถุดิบ : ไม้ยูคาลิปตัสชนิดท่อนและชนิดสับ 

  แหล่งที่มาของวัตถุดิบ : ไม้ยูคาลิปตัสชนิดท่อนและชนิดสับ
  รับซื้อจากเกษตรกรที่ธุรกิจให้การสนับสนุนในการปลูกไม้ยูคาลิปตัสและเกษตรกรทั่วไป

  กระดาษพิมพ์เขียน

  ประเภทวัตถุดิบ : เยื่อใยยาวฟอกขาว เยื่อใยสั้นฟอกขาว และสารเคมี

  แหล่งที่มาของวัตถุดิบ :

-   เยื่อใยยาวฟอกขาว จากต่างประเทศทั้งหมด

-   เยื่อใยสั้นฟอกขาว จากในประเทศและต่างประเทศ

-   เศษกระดาษที่ผ่านการใช้งานแล้ว จากในประเทศและต่างประเทศ

-   สารเคมี ลาเท็กซ์สังเคราะห์ ผงดินคาโอลิน แคลเซียมคาร์บอเนตและอื่นๆ
    จากในประเทศและต่างประเทศ

  สภาพปัญหาวัตถุดิบ: เยื่อกระดาษใยยาวฟอกขาวต้องนำเข้าจากต่างประเทศทั้งหมด
  ใช้เวลาในการส่งสินค้าประมาณ 30-45 วัน

กิจการกระดาษอุตสาหกรรมและบรรจุภัณฑ์ 

  กระดาษอุตสาหกรรม

  ประเภทวัตถุดิบ: เศษกระดาษ เยื่อกระดาษใยสั้นไม่ฟอกขาว เยื่อกระดาษใยสั้นฟอกขาว
  เยื่อกระดาษใยยาวไม่ฟอกขาว เยื่อกระดาษใยยาวฟอกขาว และสารเคมี

  แหล่งที่มาของวัตถุดิบ:

-   เศษกระดาษ จากในประเทศร้อยละ 70 และต่างประเทศร้อยละ 30

-   เยื่อกระดาษใยสั้นฟอกขาวและไม่ฟอกขาว จากในประเทศทั้งหมด

-   เยื่อกระดาษใยยาวฟอกขาวและไม่ฟอกขาว จากต่างประเทศทั้งหมด

-   สารเคมีหลัก ได้แก่ แป้งมัน Sizing Agent สี และอื่นๆ จากผู้ขายทั้งในและต่างประเทศ

  สภาพปัญหาวัตถุดิบ : เยื่อกระดาษใยยาวไม่ฟอกขาวต้องนำเข้าทั้งหมด
  ซึ่งการนำเข้าจากต่างประเทศใช้เวลาในการส่งสินค้าประมาณ 30-45 วัน และมีแหล่ง Supply
  จำกัด ทำให้ต้องพึ่งพาผู้ขายเฉพาะราย สำหรับเศษกระดาษ
  ปริมาณเศษกระดาษในประเทศมีจำนวนจำกัดและมีการแข่งขันด้านรับซื้อสูง
  จึงต้องนำเข้าจากต่างประเทศมาทดแทน ซึ่งราคาวัตถุดิบที่นำเข้าสูงกว่าราคาในประเทศ

  บรรจุภัณฑ์

  ประเภทวัตถุดิบ : ใช้กระดาษคราฟท์เป็นวัตถุดิบหลัก

  แหล่งที่มาของวัตถุดิบ : จากบริษัทสยามคราฟท์อุตสาหกรรม จำกัด ซึ่งเป็นบริษัทในธุรกิจกระดาษ

  สภาพปัญหาวัตถุดิบ : ไม่มีปัญหาด้านวัตถุดิบ
  เนื่องจากมีปริมาณมากเพียงพอและสามารถกำหนดคุณภาพให้เป็นไปตามความต้องการได้
  ส่วนราคาที่ซื้อขายกันนั้น
  อิงกับราคาตลาดเพื่อให้เกิดต้นทุนที่ยุติธรรมและมีความสามารถในเชิงการแข่งขัน

3.2 ผลกระทบต่อสิ่งแวดล้อม

  จากการมุ่งมั่นในการดำเนินธุรกิจที่เป็นมิตรต่อสิ่งแวดล้อม ตามหลักการ 3G (Green Product,
  Green Process and Green Mind) ในปีที่ผ่านมาจึงมีการดำเนินการในด้านต่างๆ ดังนี้

  Green Product ให้ความสำคัญกับการวิจัยและพัฒนาสินค้าที่เป็นมิตรต่อสิ่งแวดล้อม
  เน้นการเพิ่มยอดขาย สัดส่วนของสินค้าและบริการทีเป็นมิตรต่อสิ่งแวดล้อมให้มากขึ้น
  และส่งเสริมให้ลูกค้าและผู้มีส่วนได้เสียเข้าใจและใช้สินค้า SCG eco value
  และเพิ่มจำนวนการจัดหาที่เป็นมิตรต่อสิ่งแวดล้อมในทุกกลุ่มตลอดห่วงโซ่อุปทาน
  โดยพัฒนาคู่ธุรกิจให้สามารถขึ้นทะเบียนในรายการจัดหาที่เป็นมิตรต่อสิ่งแวดล้อมได้มากขึ้น
  เพื่อเป็นส่วนหนึ่งในการสร้างสังคมทางเศรษฐกิจที่ยั่งยืน (to build a sustainable
  economic society)

  Green Process นำหลักการ 3R มาปรับใช้ ในทุกกระบวนการผลิต เช่น

-   การใช้ทรัพยากรน้ำ ปรับปรุงกระบวนการผลิตเพื่อลดการใช้น้ำ (Reduce)
    นำน้ำที่ใช้ในกระบวนการผลิตและผ่านการบำบัดแล้วกลับมาใช้ใหม่ (Reuse/Recycle)
    และการฟื้นฟูสภาพน้ำก่อนคืนสู่แหล่งน้ำ (Replenish)

-   การบริหารจัดการพลังงาน ลดการสูญเสียในกระบวนการผลิต (Reduce)
    การนำพลังงานที่เหลือใช้กลับมาใช้ใหม่ (Reuse/Recycle) การใช้เชื้อเพลิงทดแทน
    เช่นนำของเสียจากกระบวนการผลิตกลับมาใช้เป็นเชื้อเพลิงทดแทน
    นำของเสียจากอุตสาหกรรมอื่น มาใช้เป็นเชื้อเพลิงและการใช้เชื้อเพลิงชีวมวล ฯลฯ

  Green Mind ยังคงเน้นเพิ่มการมีส่วนร่วมของชุมชน และพนักงาน
  และเน้นกิจกรรมที่ทำอย่างต่อเนื่อง ระยะยาว เพื่อให้เกิดการเรียนรู้
  ปรับปรุงแก้ไขให้เกิดการพัฒนาอย่างยั่งยืนและเป็นชุมชนต้นแบบเพื่อการเรียนรู้
  และขยายเพิ่มให้มากขึ้น กิจกรรมที่ยังคงทำต่อเนื่อง เช่น
  จัดให้มีการเสวนาร่วมกับชุมชนที่อยู่ในบริเวณใกล้เคียงกับโรงงาน
  โดยใช้ลักษณะของกิจกรรมเสริมเข้าไปร่วมในการประชุมของชุมชนเพื่อรับฟังความคิดเห็นของชุมชน
  และนำความคิดเห็นต่างๆ
  มาพิจารณาจัดทำแผนงานให้สอดคล้องกับความต้องการการสนับสนุนในด้านวิชากร
  เทคโนโลยีต่างๆ ให้กับชุมชน มีการสนับสนุนให้เกิดชุมชนยั่งยืน เช่น
  การส่งเสริมให้เกิดอาชีพต่างๆ (จัดดอกไม้ ผลิตภัณฑ์ทำความสะอาดจากธรรมชาติ
  การคัดแยกวัสดุที่ไม่ใช้แล้ว ฯลฯ)
  นอกจากนี้ยังมีการพัฒนาเยาวชนรอบโรงงานให้เกิดแนวคิดรักษ์สิ่งแวดล้อมผ่านโครงการ Green
  Academy ซึ่ง ได้ขยายกิจกรรมดังกล่าวสู่ ทุกบริษัทใน SCG Paper

4. งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

เอสซีจี ซิเมนต์

1.  ลักษณะผลิตภัณฑ์หรือบริการ

  1.1 ลักษณะผลิตภัณฑ์

  สามารถจำแนกลักษณะผลิตภัณฑ์ตามบริษัทผู้ผลิตได้ ดังนี้

+-----------------------------+----------------------------------------+
| ธุรกิจ                        | ผลิตภัณฑ์/บริการ                           |
+=============================+========================================+
| บริษัทปูนซิเมนต์ไทย (ท่าหลวง)     | ปูนซีเมนต์เทา                             |
| จำกัด                        |                                        |
|                             | - ปูนซีเมนต์ปอร์ตแลนด์ประเภทที่ 1 (ตราช้าง)    |
|                             |                                        |
|                             | - ปูนซีเมนต์ปอร์ตแลนด์ประเภทที่ 2             |
|                             |                                        |
|                             | - ปูนซีเมนต์ปอร์ตแลนด์ประเภทที่ 3 (ตราช้าง)    |
|                             |                                        |
|                             | - ปูนซีเมนต์ปอร์ตแลนด์ประเภทที่ 5 (ตราช้าง)    |
|                             |                                        |
|                             | - ปูนซีเมนต์ปอร์ตแลนด์ปอซโซลาน (ตราช้าง)     |
|                             |                                        |
|                             | - ปูนซีเมนต์ปอร์ตแลนด์ Oil Well (ตราช้าง)    |
|                             |                                        |
|                             | - ปูนซีเมนต์สำหรับงานหล่อ (ตราช้าง)          |
|                             |                                        |
|                             | - ปูนซีเมนต์ปอร์ตแลนด์พิเศษ (ตราช้าง          |
|                             | ทนน้ำทะเล)                              |
|                             |                                        |
|                             | - ปูนซีเมนต์ผสม (ตราเสือ                   |
|                             | และตราเสือซูเปอร์ซีเมนต์)                   |
|                             |                                        |
|                             | - ปูนซีเมนต์เฉพาะงานฉาบ (ตราเสือ           |
|                             | ฉาบสูตรพิเศษ)                            |
+-----------------------------+----------------------------------------+
| บริษัทปูนซิเมนต์ไทย (แก่งคอย)     |                                        |
| จำกัด                        |                                        |
+-----------------------------+----------------------------------------+
| บริษัทปูนซิเมนต์ไทย (ทุ่งสง) จำกัด  |                                        |
+-----------------------------+----------------------------------------+
| บริษัทปูนซิเมนต์ไทย (ลำปาง) จำกัด |                                        |
+-----------------------------+----------------------------------------+
| Kampot Cement Co., Ltd.     |                                        |
| (ประเทศกัมพูชา)               |                                        |
+-----------------------------+----------------------------------------+
| บริษัทผลิตภัณฑ์และวัตถุก่อสร้าง จำกัด | ผลิตภัณฑ์คอนกรีต                           |
|                             |                                        |
|                             | - คอนกรีตผสมเสร็จ (ตราซีแพค)              |
|                             |                                        |
|                             | - พื้นคอนกรีตสำเร็จรูป (ตราซีแพค)            |
|                             |                                        |
|                             | - พื้นคอนกรีตอัดแรงชนิดดึงลวดทีหลัง (ตราซีแพค)  |
+-----------------------------+----------------------------------------+
| PT SCG Readymix Indonesia   | - คอนกรีตผสมเสร็จ (ตรา Jayamix)          |
|                             |                                        |
| (ประเทศอินโดนีเซีย)            |                                        |
+-----------------------------+----------------------------------------+
| PT SCG Pipe and Precast     | - ผลิตภัณฑ์คอนกรีตสำเร็จรูป (ตราเอสซีจี)       |
| Indonesia                   |                                        |
|                             |                                        |
| (ประเทศอินโดนีเซีย)            |                                        |
+-----------------------------+----------------------------------------+
| บริษัทสยามปูนซิเมนต์ขาว จำกัด     | - ปูนซีเมนต์ปอร์ตแลนด์ขาว (ตราช้างซีเมนต์ขาว)  |
|                             |                                        |
|                             | - ปูนซีเมนต์ขาวผสม (ตราเสือซีเมนต์ขาว)       |
+-----------------------------+----------------------------------------+
| Buu Long Industry &         | - ปูนซีเมนต์ปอร์ตแลนด์ขาว (ตราเอสซีจี)        |
| Investment Joint Stock      |                                        |
| Company (ประเทศเวียตนาม)     | - ปูนซีเมนต์ขาวผสม (ตราเอสซีจี)             |
+-----------------------------+----------------------------------------+
| บริษัทสยามมอร์ตาร์ จำกัด         | - ปูนซีเมนต์สำเร็จรูป (ตราเสือมอร์ตาร์)        |
|                             |                                        |
|                             | - กาวซีเมนต์ (ตราเสือมอร์ตาร์)              |
+-----------------------------+----------------------------------------+
| บริษัทสยามอุตสาหกรรมวัสดุทนไฟ    | - อิฐทนไฟ (ตราช้าง)                      |
| จำกัด                        |                                        |
|                             | - วัสดุทนไฟชนิดพิเศษ (ตราช้าง)              |
+-----------------------------+----------------------------------------+
| บริษัท อีโค่ แพลนท์ เซอร์วิสเซส    | ออกแบบ ก่อสร้าง ติดตั้ง ปรับปรุง และซ่อมบำรุง   |
| จำกัด                        |                                        |
|                             | เครื่องจักรในงานอุตสาหกรรม                 |
+-----------------------------+----------------------------------------+
| บริษัทเอสซีไอ อีโค่ เซอร์วิสเซส    | รับกำจัดกากของเสียจากโรงงานอุตสาหกรรม      |
| จำกัด                        |                                        |
+-----------------------------+----------------------------------------+

  โดยทั่วไปปูนซีเมนต์เทา คอนกรีตผสมเสร็จ พื้นคอนกรีตสำเร็จรูป
  พื้นคอนกรีตอัดแรงชนิดดึงลวดทีหลัง (Post Tension) และปูนซีเมนต์ขาว
  ใช้สำหรับงานก่อสร้างบ้านอยู่อาศัย อาคารโรงงาน อาคารสำนักงานขนาดใหญ่
  รวมทั้งการก่อสร้างสิ่งอำนวยความสะดวก เช่น ถนนและระบบสาธารณูปโภคต่างๆ ของประเทศ
  ดังนั้น
  กลุ่มลูกค้าของธุรกิจซิเมนต์จึงครอบคลุมตั้งแต่ผู้ใช้รายย่อยจนถึงผู้รับเหมางานก่อสร้างรายใหญ่ของประเทศ
  โดยธุรกิจมีการกระจายสินค้าผ่านเครือข่ายร้านผู้แทนจำหน่ายสินค้าวัสดุก่อสร้างของเอสซีจี
  และขายตรงให้กับผู้ใช้งาน ซึ่งส่วนใหญ่เป็นผู้รับเหมารายใหญ่

  1.2 ปัจจัยที่มีผลกระทบต่อโอกาสหรือข้อจำกัดในการประกอบธุรกิจ :
  ใบอนุญาตสัมปทานและเงื่อนไขที่ต้องปฏิบัติตามใบอนุญาตสัมปทาน

  การผลิตปูนซีเมนต์ต้องใช้วัตถุดิบหลัก ได้แก่ หินปูน หินดินดาน แร่ยิปซัม
  และดินอุตสาหกรรมชนิดดินซีเมนต์ ดังนั้น ธุรกิจจึงต้องมีการสร้างหลักประกันด้านวัตถุดิบ
  โดยการซื้อแหล่งแร่และการขออนุญาตสัมปทานระยะยาวจากทางราชการ

รายละเอียดประทานบัตรเหมืองแร่ของบริษัทปูนซิเมนต์ไทย จำกัด (มหาชน)
และบริษัทในธุรกิจซิเมนต์ที่ใช้ประโยชน์ในปัจจุบัน

+-----------+--------+------------+------+------+---+------+-----+
| เจ้าข      | ส      | ชนิดของแร่   | จ    | ป    | เ | อายุ  | ปีที่  |
| องใบอนุญาต | ถานที่ตั้ง |            | ำนวน | ระเภ | น | ป    | ใ   |
|           |        |            |      | ทพื้นที่ | ื้อ | ระทา | บอน |
| สัมปทาน    |        |            | ป    |      | ที่ | นบัตร | ุญาต |
|           |        |            | ระทา |      | ( | ที่เห  | สิ้น  |
|           |        |            | นบัตร |      | ไ | ลืออยู่ | อายุ |
|           |        |            | (    |      | ร | (ปี)  |     |
|           |        |            | ฉบับ) |      | ่) |      |     |
+-----------+--------+------------+------+------+---+------+-----+
| บริษัทป     | สระบุรี  | หินป        |   13 | พื้นท  | 3 | 5    | 2   |
| ูนซิเมนต์ไทย |        | ูนเพื่ออุตสาหก |      | ี่ป่าไม้ | , |      | 560 |
| จำกัด      |        | รรมปูนซีเมนต์ |      |      | 6 |      |     |
| (มหาชน)   |        |            |      |      | 8 |      |     |
|           |        |            |      |      | 3 |      |     |
+-----------+--------+------------+------+------+---+------+-----+
|           |        |            | 3    | พื้นท  | 8 | 6    | 2   |
|           |        |            |      | ี่ป่าไม้ | 9 |      | 561 |
|           |        |            |      |      | 7 |      |     |
+-----------+--------+------------+------+------+---+------+-----+
|           |        |            | 15   | พื้นท  | 3 | 24   | 2   |
|           |        |            |      | ี่ป่าไม้ | , |      | 579 |
|           |        |            |      |      | 0 |      |     |
|           |        |            |      |      | 1 |      |     |
|           |        |            |      |      | 2 |      |     |
+-----------+--------+------------+------+------+---+------+-----+
|           |        | ไพโรฟิลไลท์  | 1    | พื้นท  | 9 | 16   | 2   |
|           |        |            |      | ี่ป่าไม้ | 5 |      | 571 |
+-----------+--------+------------+------+------+---+------+-----+
|           |        |            | 2    | พื้นท  | 1 | 20   | 2   |
|           |        |            |      | ี่ป่าไม้ | 8 |      | 575 |
|           |        |            |      |      | 3 |      |     |
+-----------+--------+------------+------+------+---+------+-----+
|           | นค     | ยิปซัม       | 1    | พื้นท  | 2 | 19   | 2   |
|           | รสวรรค์ |            |      | ี่ป่าไม้ | 9 |      | 574 |
|           |        |            |      |      | 8 |      |     |
+-----------+--------+------------+------+------+---+------+-----+
|           | นครศรีธ | หินดินดา     | 1    | พื้น   | 1 | 3    | 2   |
|           | รรมราช | นเพื่ออุตสาหก |      | ที่กรร | 5 |      | 558 |
|           |        | รรมปูนซีเมนต์ |      | มสิทธิ์ | 1 |      |     |
+-----------+--------+------------+------+------+---+------+-----+
|           | ลำปาง  | ดินขาว      | 1    | พื้นท  | 2 | 2    | 2   |
|           |        | ถ่านหิน      |      | ี่ป่าไม้ | 9 |      | 557 |
|           |        |            |      |      | 7 |      |     |
|           |        | บอลเคลย์    |      |      |   |      |     |
+-----------+--------+------------+------+------+---+------+-----+
| บริษัทเอสซีจี | ลำพูน   | ถ่านหิน      | 1    | พื้น   | 2 | 3    | 2   |
| ซิเมนต์     |        |            |      | ที่กรร | 2 |      | 558 |
| จำกัด      |        |            |      | มสิทธิ์ | 8 |      |     |
+-----------+--------+------------+------+------+---+------+-----+
|           | ลำปาง  | ถ่านหิน      | 1    | พื้นท  | 2 | 20   | 2   |
|           |        |            |      | ี่ป่าไม้ | 0 |      | 575 |
|           |        |            |      |      | 9 |      |     |
+-----------+--------+------------+------+------+---+------+-----+

+-----------+--------+------------+------+------+----+------+------+
| เจ้าข      | ส      | ชนิดของแร่   | จ    | ป    | เน | อายุ  | ปีที่   |
| องใบอนุญาต | ถานที่ตั้ง |            | ำนวน | ระเภ | ื้อที่ | ป    | ใบอ  |
|           |        |            |      | ทพื้นที่ | (ไ | ระทา | นุญาต |
| สัมปทาน    |        |            | ป    |      | ร่) | นบัตร | ส    |
|           |        |            | ระทา |      |    | ที่เห  | ิ้นอายุ |
|           |        |            | นบัตร |      |    | ลืออยู่ |      |
|           |        |            | (    |      |    | (ปี)  |      |
|           |        |            | ฉบับ) |      |    |      |      |
+-----------+--------+------------+------+------+----+------+------+
| บริษัทป     | ลำปาง  | หินปูนเพ     | 17   | พิ้นท  | 4  | 6    | 2561 |
| ูนซิเมนต์ไทย |        | ื่ออุตสาหกรรม |      | ี่ป่าไม้ | ,9 |      |      |
| (ลำปาง)   |        | ปูนซีเมนต์    |      |      | 87 |      |      |
| จำกัด      |        |            |      |      |    |      |      |
+-----------+--------+------------+------+------+----+------+------+
|           |        | หินดินดา     | 2    | พื้น   | 5  | 6    | 2561 |
|           |        | นเพื่ออุตสาหก |      | ที่กรร | 97 |      |      |
|           |        | รรมปูนซีเมนต์ |      | มสิทธิ์ |    |      |      |
+-----------+--------+------------+------+------+----+------+------+
| บริษัทป     | สระบุรี  | หินป        | 10   | พื้นท  | 2  | 15   | 2570 |
| ูนซิเมนต์ไทย |        | ูนเพื่ออุตสาหก |      | ี่ป่าไม้ | ,5 |      |      |
| (แก่งคอย)  |        | รรมปูนซีเมนต์ |      |      | 75 |      |      |
| จำกัด      |        |            |      |      |    |      |      |
+-----------+--------+------------+------+------+----+------+------+
|           |        | หินดินดา     | 3    | พื้น   | 8  | 15   | 2570 |
|           |        | นเพื่ออุตสาหก |      | ที่กรร | 74 |      |      |
|           |        | รรมปูนซีเมนต์ |      | มสิทธิ์ |    |      |      |
+-----------+--------+------------+------+------+----+------+------+
| บริษัทป     | สระบุรี  | หินป        | 5    | พื้นท  | 9  | 18   | 2573 |
| ูนซิเมนต์ไทย |        | ูนเพื่ออุตสาหก |      | ี่ป่าไม้ | 54 |      |      |
| (ท่าหลวง)  |        | รรมปูนซีเมนต์ |      |      |    |      |      |
| จำกัด      |        |            |      |      |    |      |      |
+-----------+--------+------------+------+------+----+------+------+
|           |        | ด          | 1    | พื้น   | 2  | 14   | 2569 |
|           |        | ินอุตสาหกรรม |      | ที่กรร | 79 |      |      |
|           |        | ชนิดดินซีเมนต์ |      | มสิทธิ์ |    |      |      |
+-----------+--------+------------+------+------+----+------+------+
| บริษัทป     | นครศรีธ | หินป        | 19   | พื้นท  | 4  | 21   | 2576 |
| ูนซิเมนต์ไทย | รรมราช | ูนเพื่ออุตสาหก |      | ี่ป่าไม้ | ,9 |      |      |
| (ทุ่งสง)    |        | รรมปูนซีเมนต์ |      |      | 73 |      |      |
| จำกัด      |        |            |      |      |    |      |      |
+-----------+--------+------------+------+------+----+------+------+

บริษัทปูนซิเมนต์ไทย จำกัด (มหาชน)
และบริษัทในกลุ่มธุรกิจซิเมนต์จะต้องปฏิบัติตามเงื่อนไขของใบอนุญาตสัมปทาน
ตามกฎหมายที่เกี่ยวข้อง ดังต่อไปนี้

1)  เงื่อนไขตามกฎหมายแร่

    1.  ชำระเงินผลประโยชน์พิเศษเพื่อประโยชน์แก่รัฐ เพื่อตอบแทนการอนุญาตประทานบัตร

    1.  ทำเหมืองแร่ตามวิธีที่กำหนดในแผนผังโครงการทำเหมืองอย่างเคร่งครัด
        และชำระค่าภาคหลวงตามปริมาณแร่ที่ขุดขึ้นมาใช้งาน

    2.  ปฏิบัติตามมาตรการด้านความปลอดภัยและอาชีวอนามัย
        โดยไม่ก่อให้เกิดอันตรายต่อพนักงาน พนักงานจ้างเหมา บุคคลภายนอก สิ่งแวดล้อม
        รวมถึงทรัพย์สินต่างๆ

    3.  ปรับสภาพพื้นที่ที่ผ่านการทำเหมืองแร่แล้วให้อยู่ในสภาพปลอดภัย

    4.  รายงานการทำเหมืองต่อกรมอุตสาหกรรมพื้นฐานและการเหมืองแร่ทุกเดือน

2)  เงื่อนไขตามกฎหมายป่าไม้

    1.  ชำระเงินค่าปลูกป่าชดเชยในพื้นที่ที่มีการขุดแร่ขึ้นมาใช้งานในอัตราที่กฎหมายกำหนด

    1.  ทำเหมืองแร่โดยควบคุมผลกระทบต่อสภาพป่าไม้
        รวมถึงตัดต้นไม้ในพื้นที่ที่ได้รับอนุญาตทำเหมืองให้น้อยที่สุด

    2.  เมื่อดำเนินการทำเหมืองครบ 10 ปี
        จะต้องมีการประเมินผลกระทบต่อสิ่งแวดล้อมภายหลังการทำเหมืองแร่ (Post
        Evaluation) และนำเสนอต่อคณะกรรมการสิ่งแวดล้อมแห่งชาติ

    3.  ปฏิบัติตามเงื่อนไขที่กำหนดตามที่ระบุไว้ในหนังสืออนุญาตให้เข้าทำประโยชน์ในพื้นที่ป่าไม้อย่างเคร่งครัด

3)  เงื่อนไขตามกฎหมายสิ่งแวดล้อม

    1.  ปฏิบัติตามเงื่อนไขและมาตรการป้องกันแก้ไขผลกระทบต่อสิ่งแวดล้อมตามที่ได้กำหนดในรายงานการวิเคราะห์ผลกระทบต่อสิ่งแวดล้อม
        (EIA)

    1.  ดำเนินการฟื้นฟูสภาพแวดล้อมบริเวณพื้นที่เหมือง พร้อมทั้งจัดตั้งกองทุนฟื้นฟูสภาพแวดล้อม
        โดยจัดสรรงบประมาณเพื่อเป็นค่าใช้จ่ายในการดำเนินการ
        และรายงานความคืบหน้าต่อสำนักงานนโยบายและแผนทรัพยากรธรรมชาติและสิ่งแวดล้อมทุกปี

    2.  ตรวจวัดคุณภาพอากาศ น้ำ เสียง และแรงสั่นสะเทือนบริเวณเหมือง
        และรายงานผลการตรวจวัดต่อสำนักงานนโยบายและแผนทรัพยากรธรรมชาติและสิ่งแวดล้อมทุกปี
        เพื่อตรวจสอบคุณภาพสิ่งแวดล้อมให้อยู่ในเกณฑ์ที่ราชการกำหนด

    3.  การต่ออายุประทานบัตรต้องจัดทำรายงานการประเมินศักยภาพการใช้ประโยชน์พื้นที่และวิเคราะห์ผลกระทบต่อสิ่งแวดล้อม
        นำเสนอต่อคณะกรรมการสิ่งแวดล้อมแห่งชาติ

2.  ตลาดและภาวะการแข่งขัน

  2.1 นโยบายและลักษณะการตลาดของผลิตภัณฑ์และบริการที่สำคัญ

ปัจจุบันธุรกิจมีโรงงานผลิตปูนซีเมนต์เทาในประเทศไทยทั้งหมด 5 แห่ง ได้แก่ โรงงานท่าหลวง
โรงงานเขาวง โรงงานแก่งคอย จังหวัดสระบุรี โรงงานทุ่งสง จังหวัดนครศรีธรรมราช
และโรงงานลำปาง จังหวัดลำปาง และในต่างประเทศ 1 แห่ง คือ โรงงานกัมปอต จังหวัดกัมปอต
ประเทศกัมพูชา โดยมีกำลังการผลิตในประเทศ 23.2 ล้านตัน
และมีส่วนแบ่งทางการตลาดประมาณร้อยละ 40 ซึ่งมากที่สุดเมื่อเทียบกับผู้ผลิตรายอื่นๆ ในประเทศ

  ธุรกิจให้ความสำคัญกับการผลิตสินค้าและบริการเพื่อตอบสนองความต้องการและความพึงพอใจของลูกค้าอย่างต่อเนื่อง
  โดยเน้นการใช้เทคโนโลยีการผลิตและการควบคุมคุณภาพที่ทันสมัย
  รวมทั้งการที่ธุรกิจมีประสบการณ์ในการผลิตมายาวนาน
  ทำให้มั่นใจได้ว่าผลิตภัณฑ์ของธุรกิจมีคุณภาพสูงกว่ามาตรฐานทั่วไปที่กำหนดไว้
  ทั้งนี้ธุรกิจเป็นผู้ผลิตปูนซีเมนต์ในประเทศเพียงรายเดียวที่มีสถาบันวิจัยและพัฒนาเป็นของตนเอง
  จึงทำให้สามารถพัฒนาสินค้าที่ตอบสนองต่อความต้องการของลูกค้าในแต่ละกลุ่ม (Segment)
  ที่แตกต่างกันได้อย่างมีประสิทธิผล โดยในปี 2555 ได้ออกผลิตภัณฑ์ใหม่อย่างต่อเนื่อง อาทิ

-   ปูนซีเมนต์ผสม Portland Composite Cement
    ที่มีคุณสมบัติเทียบเท่าคอนกรีตที่ใช้ปูนซีเมนต์ปอร์ตแลนด์ประเภทที่ 1
    และเป็นมิตรต่อสิ่งแวดล้อมมากขึ้น
    โดยลดการปล่อยคาร์บอนไดออกไซด์จากกระบวนการผลิตปูนซีเมนต์

-   ปูนซีเมนต์สำหรับงานหล่อคอนกรีตอัดแรง เช่น งานเสาเข็มอัดแรง
    ซึ่งทำให้ผู้ใช้งานเพิ่มความสามารถในการผลิตคอนกรีตอัดแรงให้มีผลผลิตที่สูงขึ้น
    และมีคุณภาพดีขึ้น

-   ปูนซีเมนต์สำหรับงานหล่อคอนกรีตทั่วไป อาทิเช่น งานหล่อบล็อคคอนกรีต
    ซึ่งทำให้ผู้ใช้งานเพิ่มความสามารถในการผลิตได้ดีขึ้น

-   ปูนมอร์ตาร์สูตรพิเศษสำหรับทำผนัง Formwork กั้นห้อง ไม่ว่าจะเป็นอาคารสูง หรือบ้านเดี่ยว
    ที่ช่วยให้ทำงานได้ง่ายขึ้น สะดวก รวดเร็ว และมีความแข็งแรง

-   คอนกรีตที่มีกำลังอัดสูงกว่าคอนกรีตทั่วไปเพื่อตอบสนองต่องานงานที่ต้องการความแข็งแรงเป็นพิเศษ
    เช่น การก่อสร้างอาคารสูง ที่ต้องการคอนกรีตที่มีกำลังอัดสูงกว่าคอนกรีตทั่วไป
    (Compressive Strength > 800 ksc)

  นอกจากนี้ ธุรกิจยังมีทีมผู้เชี่ยวชาญที่บริการให้คำปรึกษากับลูกค้าในกระบวนการผลิต
  การควบคุมคุณภาพ การลดต้นทุน
  รวมถึงการให้คำแนะนำและแก้ไขปัญหาที่อาจจะเกิดขึ้นจากการใช้ผลิตภัณฑ์
  ซึ่งลูกค้าสามารถแจ้งปัญหามาที่ศูนย์รับข้อร้องเรียนของธุรกิจได้โดยตรงอีกด้วย

  นอกเหนือจากการพัฒนาสินค้าและบริการเพื่อตอบสนองต่อความต้องการของลูกค้าแล้ว
  ธุรกิจยังให้ความสำคัญกับสังคมและสิ่งแวดล้อม
  โดยมีการดำเนินกิจกรรมทางการตลาดและกิจกรรมเพื่อสาธารณประโยชน์ที่สำคัญมากมาย เช่น
  การจัดกิจกรรมเพื่อการศึกษา อาทิ “งานคอนกรีตพลังช้าง”
  ซึ่งเป็นโครงการที่จัดขึ้นเพื่อเสริมสร้างความรู้และพัฒนาทักษะเกี่ยวกับคอนกรีตเทคโนโลยี
  สำหรับกลุ่มอุดมศึกษาสาขาวิศวกรรมโยธา โครงการเสือ Innovation Awards
  สำหรับนักศึกษาในสาขาวิชาก่อสร้างและสถาปัตยกรรม
  ซึ่งจัดร่วมกับสำนักงานคณะกรรมการการอาชีวศึกษา
  เพื่อส่งเสริมพัฒนาความรู้และเป็นเวทีในการแสดงผลงานนวัตกรรมผนังสร้างสรรค์ให้กับนักศึกษาระดับอาชีวศึกษา
  เป็นต้น

  ด้านการจัดจำหน่ายสินค้า
  ธุรกิจมีสัดส่วนปริมาณการจำหน่ายสินค้าในประเทศและต่างประเทศร้อยละ 60 และ ร้อยละ 40
  ตามลำดับ โดยการจำหน่ายสินค้าในประเทศจะจำหน่ายผ่านช่องทางการจัดจำหน่ายหลัก 3
  ช่องทาง คือ การขายผ่านผู้แทนจำหน่าย การขายให้กับบริษัทในเอสซีจี
  เพื่อเป็นวัตถุดิบสำหรับผลิตผลิตภัณฑ์ต่อเนื่อง อาทิ คอนกรีตผสมเสร็จ กระเบื้องมุงหลังคา
  แผ่นพื้นสำเร็จรูป เป็นต้น และการขายตรงให้กับผู้ผลิตผลิตภัณฑ์คอนกรีต
  รวมถึงบริษัทผู้รับเหมาขนาดใหญ่

  สำหรับการส่งออกไปยังต่างประเทศ ธุรกิจได้มอบหมายให้เอสซีจี เทรดดิ้ง
  ซึ่งเป็นบริษัทในเอสซีจี เป็นตัวแทนในการดำเนินการส่งออกผลิตภัณฑ์
  ทั้งในรูปของปูนเม็ดที่ส่งเป็นวัตถุดิบในการผลิตปูนซีเมนต์ของผู้นำเข้า
  และในรูปของปูนซีเมนต์ถุง/ปูนซีเมนต์ผงสำหรับผู้ใช้งานทั่วไป
  โดยตลาดส่งออกหลักอยู่ในเอเชียใต้และเอเชียตะวันออกเฉียงใต้
  เนื่องจากธุรกิจมีความได้เปรียบคู่แข่งจากภูมิภาคอื่นของโลกที่จะส่งปูนซีเมนต์เข้ามาในภูมิภาคนี้
  โดยเฉพาะในด้านต้นทุนการขนส่งทางเรือ
  นอกเหนือไปจากความเป็นผู้นำในด้านต้นทุนการผลิตที่ต่ำในระดับแนวหน้าของภูมิภาค

  2.2 ภาวะการแข่งขันและกำลังผลิต

  ในปี 2556 คาดว่าความต้องการใช้ปูนซีเมนต์เทาภายในประเทศจะขยายตัวประมาณร้อยละ 7
  จากปีก่อน ซึ่งเป็นผลมาจากการขยายตัวของเศรษฐกิจในประเทศ
  รายได้ครัวเรือนที่เพิ่มสูงขึ้นจากนโยบายภาครัฐ
  การลงทุนของภาคเอกชนตามการขยายตัวของเศรษฐกิจ
  งบประมาณลงทุนภาครัฐที่เกี่ยวข้องกับระบบบริหารจัดการน้ำและโครงสร้างพื้นฐาน
  ซึ่งการเติบโตของความต้องการใช้ปูนซีเมนต์ดังกล่าวคาดว่าจะทำให้ภาวะการแข่งขันเป็นไปโดยปกติ
  ไม่รุนแรงอย่างมีนัยสำคัญ

  ในด้านการตลาด ธุรกิจยังคงเน้นกลยุทธ์การดำเนินธุรกิจเพื่อรักษาความเป็นผู้นำ
  โดยหลีกเลี่ยงการแข่งขันด้านราคาและมุ่งเน้นการพัฒนาคุณภาพสินค้าและบริการเป็นหลัก
  ผ่านการพัฒนาและคิดค้นผลิตภัณฑ์ใหม่อย่างต่อเนื่อง การสร้างความสัมพันธ์ที่ดีกับลูกค้า
  การสร้างศักยภาพในการแข่งขันและลดต้นทุนให้กับลูกค้า
  ตลอดจนการเพิ่มเครือข่ายการจัดจำหน่ายให้ครอบคลุมลูกค้าทุกกลุ่ม
  เพื่อให้ลูกค้าได้รับความพึงพอใจในสินค้าและบริการ
  ตลอดจนมีความสะดวกสบายในการหาซื้อสินค้ามากที่สุด

  ผู้ผลิตปูนซีเมนต์เทาในประเทศมีดังนี้

  กำลังการผลิต (ล้านตันต่อปี)

  1) บริษัทเอสซีจี ซิเมนต์ จำกัด 23.2

  2) บริษัทปูนซีเมนต์นครหลวง จำกัด (มหาชน) 14.8

  3) บริษัททีพีไอโพลีน จำกัด (มหาชน) 9.1

  4) บริษัทปูนซีเมนต์เอเชีย จำกัด (มหาชน) 5.0

  5) บริษัทชลประทานซีเมนต์ จำกัด (มหาชน) 2.3

  6) บริษัทภูมิใจไทยซีเมนต์ จำกัด 1.0

  7) บริษัทซีเม็กซ์ (ประเทศไทย) จำกัด 0.8

  8) บริษัทสามัคคีซีเมนต์ จำกัด 0.1

  รวมกำลังผลิตทั้งประเทศ 56.3

3. การจัดหาผลิตภัณฑ์หรือบริการ

  3.1 ลักษณะการจัดให้ได้มาซึ่งผลิตภัณฑ์

+----------+-----+-------------------+--------+---------------------+
| ชนิด      | จำ  | วิธีการจัดหา         | ในป    | หมายเหตุ             |
|          | นวน |                   | ระเทศ/ |                     |
|          |     |                   | ต่าง    |                     |
|          | ผ   |                   | ประเทศ |                     |
|          | ู้ขาย |                   |        |                     |
+==========+=====+===================+========+=====================+
|          |     |                   |        |                     |
| วัตถุดิบหลัก |     |                   |        |                     |
+----------+-----+-------------------+--------+---------------------+
| หินปูน     | -   | -                 | 100% / | มีแหล่งวัตถุดิบ          |
|          |     |                   | 0%     | และดำเนินการผลิตเอง   |
+----------+-----+-------------------+--------+---------------------+
| หินดินดาน  | -   | ทำสัญญา            | 100% / | มีแหล่งวัตถุดิบของตนเอง  |
|          |     | จ้างเหมาผลิตระยะยาว | 0%     | การผลิต              |
|          |     | กับผู้รับเหมาภายนอก   |        | ใช้จ้างเ              |
|          |     |                   |        | หมาโดยทำสัญญาระยะยาว |
+----------+-----+-------------------+--------+---------------------+
| ทราย     | ประ | จัดซื้อเ             | 100% / | มีแหล่งทรายของตนเอง   |
|          | มาณ | ป็นครั้งคราวจากผู้ขายที่ | 0%     | ซึ่งเก็บเป็น            |
|          | 3   | ซื้อ                |        | แหล่งสำรอง           |
|          | ราย | ขายกันมาเป็นเวลานาน |        | ปัจจุบันซื้อจากผู้ขาย      |
|          |     |                   |        | ภายนอกมาใช้          |
+----------+-----+-------------------+--------+---------------------+
| Clay     | ประ | ทำสัญญา            | 100% / | มีแหล่ง Clay ของตนเอง |
|          | มาณ | จ้างเหมาผลิตระยะยาว | 0%     | ปัจจุบันจ้างเหมาภายนอก  |
|          | 3   | กับผู้รับเหมาภายนอก   |        | ผลิตโดยทำสัญญาระยะยาว |
|          | ราย |                   |        | และซื้อ               |
|          |     |                   |        | จากผู้ขายภายนอกบางส่วน |
+----------+-----+-------------------+--------+---------------------+
| Copper   | 1   | จัดซื้อโดยทำสัญญาซื้อ   | 0% /   | ปัจจุบันนำเข้า Copper   |
| Slag     | ราย | ขายระยะยาวเป็นเวลา | 100%   | Slag มาใช้แทน ดินลูกรัง |
|          |     | 3 ปี               |        |                     |
+----------+-----+-------------------+--------+---------------------+
| ยิปซัม     | ประ | จัดหาโดยท          | 100% / | ป                   |
|          | มาณ | ำสัญญาซื้อขายระยะยาว | 0%     | ัจจุบันซื้อจากผู้ขายภายนอก |
|          | 5   | และผลิตบ           |        | แล                  |
|          | ราย | างส่วนจากแหล่งตนเอง |        | ะผลิตจากแหล่งของตนเอง |
+----------+-----+-------------------+--------+---------------------+
| กระ      | 4   | จ                 | 30% /  | จัดหาจากต่างประเทศผ่าน |
| ดาษคราฟท์ | ราย | ัดหาโดยทำสัญญาซื้อขาย | 70%    |                     |
|          |     | ปีต่อปีจากบริษัทในเอสซ |        | เอสซีจี เทรดดิ้ง        |
|          |     | ีจีและผู้ขายต่างประเทศ |        | และบาง              |
|          |     |                   |        | ส่วนจากผู้ขายต่างประเทศ |
+----------+-----+-------------------+--------+---------------------+
|          |     |                   |        |                     |
|  เชื้อเพลิง |     |                   |        |                     |
+----------+-----+-------------------+--------+---------------------+
| ลิกไนต์    | ประ | จัดหาโดยท          | 100 /  | ผลิตจากแหล่งของตน     |
|          | มาณ | ำสัญญาซื้อขายระยะยาว | 0%     | เองและจากผู้ขายภายนอก |
|          |     |                   |        |                     |
|          | 3   |                   |        |                     |
|          | ราย |                   |        |                     |
+----------+-----+-------------------+--------+---------------------+
| P        | 1   | จัดหาโดยท          | 0% /   | จัดหาผ่านเอสซีจี เทรดดิ้ง |
| etroleum | ราย | ำสัญญาซื้อขายระยะยาว | 100%   |                     |
| Coke     |     |                   |        |                     |
+----------+-----+-------------------+--------+---------------------+
| ถ่านหิน    | ประ | จัดหาโดยท          | 0% /   | จัดหาผ่านเอสซีจี เทรดดิ้ง |
|          | มาณ | ำสัญญาซื้อขายระยะยาว | 100%   | และจากผู้ขายภายนอก    |
|          | 6   | และจัดซื้อเป็นครั้งคราว |        |                     |
|          | ราย |                   |        |                     |
+----------+-----+-------------------+--------+---------------------+
| น้ำมันเตา  | 4   | จัดซื้อเป็นครั้งคราว    | 100% / |                     |
|          | ราย |                   | 0%     |                     |
+----------+-----+-------------------+--------+---------------------+
| Biomass  | 18  | จัดหาโดยท          | 50% /  | จัดหาจากเอสซีจี        |
| เช่น แกลบ | ราย | ำสัญญาซื้อขายระยะยาว | 50%    | เทร                 |
| กะลาปาล์ม |     | และจัดซื้อเป็นครั้งคราว |        | ดดิ้งและจากผู้ขายภายนอก |
| ขี้เลื่อย    |     |                   |        |                     |
| ไม้สิงค์โปร์ |     |                   |        |                     |
| เป็นต้น    |     |                   |        |                     |
+----------+-----+-------------------+--------+---------------------+

3.2 การดำเนินงานด้านสิ่งแวดล้อม

  ธุรกิจซิเมนต์ได้ดำเนินงานด้านสิ่งแวดล้อม ดังนี้

  1) การรักษาสภาพแวดล้อม

1.  โรงงานสีเขียวและสะอาด :
    ธุรกิจได้กำหนดเป็นนโยบายให้โรงงานปูนซีเมนต์และโรงงานคอนกรีตผสมเสร็จทุกแห่งดำเนินการปรับปรุงพัฒนาเขตโรงงานและเหมืองให้เป็นพื้นที่สีเขียวและรักษาความสะอาด
    ลดการฟุ้งกระจายของฝุ่นละออง ซึ่งป้องกันไม่ให้เกิดผลกระทบต่อชุมชนและสิ่งแวดล้อม
    โดยได้เริ่มดำเนินโครงการ Dust Free Plant
    เพื่อควบคุมฝุ่นภายในบริเวณโรงงานให้น้อยกว่า 1 มิลลิกรัมต่อลูกบาศก์เมตร (mg/m3)
    โดยค่ามาตรฐานกำหนดไว้ไม่เกิน 10 mg/m3 ดำเนินโครงการผ่านการทำ Total
    Preventive Management (TPM)
    โดยพนักงานและคู่ธุรกิจจะช่วยกันดูแลพื้นที่และเครื่องจักรที่อยู่ในหน้าที่ความรับผิดชอบให้อยู่สภาพดี
    จุดรั่วไหลเป็นศูนย์ ส่งผลให้สภาพพื้นที่ภายในโรงงานสะอาด
    เพิ่มคุณภาพชีวิตของพนักงานและคู่ธุรกิจให้ดียิ่งขึ้น

2.  การควบคุมฝุ่นละออง : ธุรกิจซิเมนต์ดำเนินการติดตั้งระบบบำบัดมลพิษอากาศ (ฝุ่นละออง)
    ได้แก่ เครื่องดักฝุ่นแบบไฟฟ้าสถิต (Electrostatic Precipitator)
    ซึ่งเป็นระบบดักฝุ่นที่ทันสมัยที่สุดในปัจจุบัน และเครื่องดักฝุ่นแบบถุงกรอง (Bag Filter)
    ในทุกจุดของระบบการผลิตที่อาจเป็นแหล่งกำเนิดฝุ่น
    พร้อมทั้งจัดทำแผนการบำรุงรักษาอุปกรณ์แบบป้องกัน (Preventive Maintenance)
    เพื่อให้สามารถทำงานได้อย่างมีประสิทธิภาพตลอดเวลา
    นอกจากนี้ได้จัดสร้างยุ้งเก็บวัตถุดิบและระบบลำเลียงวัตถุดิบให้เป็นแบบปิด
    เพื่อลดการฟุ้งกระจายของฝุ่นละออง

3.  กระบวนการทำเหมืองหินปูน เอสซีจี ซิเมนต์
    ได้คิดค้นและพัฒนารูปแบบเทคนิคการทำเหมืองที่เป็นมิตรกับสิ่งแวดล้อมด้วยวิธีการ Semi-Open
    Cut Mining มาประยุกต์ใช้ ซึ่งนับเป็นการทำเหมืองที่ทันสมัย โดยหลักการ คือ
    เริ่มเปิดทำเหมืองจากบริเวณพื้นที่ยอดของภูเขาลงไปในแนวลึกซึ่งมีลักษณะเป็นขั้นบันได
    ส่วนด้านนอกยังคงลักษณะภูเขาล้อมรอบไว้เช่นเดิม
    ซึ่งวิธีการนี้จะช่วยลดผลกระทบด้านทัศนียภาพ
    อีกทั้งยังสามารถป้องกันเสียงดังและฝุ่นฟุ้งกระจายออกสู่ภายนอก
    และในระหว่างขั้นตอนการทำเหมืองจะมีการฉีดพรมน้ำบริเวณปากอ่างรับวัตถุดิบ การโปรยกอง
    และมีการฉีดพรมน้ำที่วัตถุดิบและเส้นทางลำเลียง
    เพื่อป้องกันฝุ่นฟุ้งกระจายในขั้นตอนการขนส่งสำหรับพื้นที่ที่ผ่านการทำเหมืองแล้ว
    จะดำเนินการฟื้นฟูสภาพพื้นที่ให้กลับคืนสู่สภาพธรรมชาติ
    โดยการปรับสภาพพื้นที่และการปลูกต้นไม้ ซึ่งพันธุ์ไม้ที่เลือกใช้ส่วนใหญ่เป็นพันธุ์ไม้ท้องถิ่นดั้งเดิม
    เพื่อให้สภาพพื้นที่เมื่อสิ้นสุดการทำเหมืองแล้วกลับไปสู่สภาพใกล้เคียงกับระบบนิเวศน์เดิมให้มากที่สุด
    นอกจากนี้เอสซีจี ซิเมนต์ ได้ร่วมมือกับหน่วยงานผู้เชี่ยวชาญภายนอก
    เพื่อศึกษาสภาพความหลากหลายทางชีวภาพในพื้นที่เหมือง
    เพื่อนำข้อมูลมาใช้ในการปรับปรุงเทคนิคการฟื้นฟูเหมืองให้เป็นไปตามนโยบายที่กำหนดไว้

4.  การใช้น้ำ :
    มีการหมุนเวียนน้ำที่ใช้ในการลดอุณหภูมิของก๊าซร้อนจากกระบวนการเผาปูนซีเมนต์และหล่อเย็นเครื่องจักรกลับมาใช้ทั้งหมด
    (Closed Circuit System) โดยไม่มีการปล่อยทิ้งออกนอกโรงงาน
    ซึ่งเป็นการใช้น้ำอย่างคุ้มค่า และไม่ก่อให้เกิดผลกระทบต่อสิ่งแวดล้อม
    นอกจากนี้ยังมีการจัดสร้างบ่อเก็บกักน้ำฝนในพื้นที่โรงงาน
    เพื่อรองรับน้ำในช่วงฤดูฝนและนำกลับมาใช้ประโยชน์
    ซึ่งเป็นการลดการใช้น้ำจากแหล่งน้ำสาธารณะโดยน้ำฝนที่ได้จะถูกนำมาใช้ในการผลิตไฟฟ้าในโครงการการผลิตไฟฟ้าจากลมร้อนเหลือทิ้ง
    (Waste Heat Power Generation; WHG)

5.  การติดตามตรวจสอบคุณภาพสิ่งแวดล้อม :
    นอกจากการติดตั้งเครื่องจักรและอุปกรณ์ที่มีประสิทธิภาพเพื่อควบคุมคุณภาพสิ่งแวดล้อมจากกระบวนการผลิตให้อยู่ในระดับที่เท่ากับหรือดีกว่ามาตรฐานที่ราชการกำหนดแล้ว
    ธุรกิจได้ติดตามตรวจสอบคุณภาพอากาศที่ระบายออกจากปล่องโรงงาน
    คุณภาพอากาศในบรรยากาศบริเวณชุมชนรอบโรงงาน
    และคุณภาพอากาศในสถานที่ทำงานอย่างต่อเนื่องตามมาตรการที่กำหนดในรายงานการวิเคราะห์ผลกระทบสิ่งแวดล้อม
    นอกจากนี้โรงงานปูนซีเมนต์ได้มีการติดตั้งระบบตรวจสอบคุณภาพอากาศจากปล่องแบบอัตโนมัติ
    (Continuous Emission Monitoring Systems: CEMS) ที่ปล่องหม้อเผา
    โดยได้ติดตั้งให้ครบทุกปล่องหม้อเผา นอกจากนี้
    ยังมีรถติดตามตรวจสอบคุณภาพอากาศแบบเคลื่อนที่
    รวมทั้งมีห้องปฏิบัติการสิ่งแวดล้อมเพื่อคอยเฝ้าระวังการดำเนินงานของธุรกิจมิให้ส่งผลกระทบต่อสิ่งแวดล้อม

6.  โครงการรักษ์น้ำเพื่ออนาคต : ธุรกิจได้นำแนวพระราชดำริในการอนุรักษ์ต้นน้ำ
    โดยการสร้างฝายชะลอน้ำ (Check Dam)
    ในบริเวณรอบโรงงานที่เคยเป็นป่าเสื่อมโทรมมาก่อน
    รวมถึงให้การสนับสนุนและร่วมมือกับชุมชนในการสร้างฝายชะลอน้ำในพื้นที่โดยรอบชุมชน
    ซึ่งฝายชะลอน้ำจะช่วยในการชะลอการไหลของน้ำในช่วงน้ำหลากในฤดูฝน
    เพิ่มความชุ่มชื้นในดิน ป้องกันไฟป่า เพิ่มแหล่งเก็บกักน้ำให้กับชุมชนในฤดูแล้ง
    และยังช่วยเพิ่มความอุดมสมบูรณ์ให้กับสภาพป่าโดย
    เอสซีจีได้ดำเนินการสร้างฝายทั่วประเทศเป็นจำนวนทั้งสิ้น 50,985 ฝาย ณ สิ้นปี 2555

  2) การอนุรักษ์ทรัพยากรธรรมชาติ

  2.1) การใช้เชื้อเพลิงทดแทน : ในปี 2555
  ธุรกิจมีสัดส่วนการใช้เชื้อเพลิงทดแทนประมาณร้อยละ 15 ของค่าความร้อน
  โดยเชื้อเพลิงทดแทนที่ได้จะนำมาจากวัสดุเหลือใช้ทางการเกษตร ชีวมวล
  และวัสดุเหลือทิ้งหรือของเสียจากโรงงานอุตสาหกรรม
  ซึ่งนอกจากจะช่วยลดการใช้ทรัพยากรธรรมชาติแล้ว
  ยังเป็นการช่วยประเทศชาติกำจัดของเสียจากอุตสาหกรรมอีกทางหนึ่งด้วย
  ปัจจุบันโรงงานผลิตปูนซีเมนต์เทาทุกโรงงานของธุรกิจได้รับใบอนุญาตประกอบกิจการโรงงานปรับคุณภาพของเสียรวม
  (ลำดับที่ 101) จากกระทรวงอุตสาหกรรม

  2.2) การใช้พลังงานอย่างมีประสิทธิภาพ :
  ธุรกิจมีการสำรวจการใช้พลังงานของแต่ละโรงงานและดำเนินการปรับปรุงประสิทธิภาพเครื่องจักร
  เพื่อลดการใช้พลังงานไฟฟ้าและความร้อนในกระบวนการผลิตอย่างต่อเนื่องซึ่งปริมาณการใช้พลังงานไฟฟ้าและพลังงานความร้อนนั้นถูกกำหนดเป็นตัวชี้วัดเพื่อประเมินประสิทธิภาพของกระบวนการผลิตปูนซีเมนต์

  2.3)
  การนำเอาพลังงานความร้อนเหลือทิ้งจากกระบวนการผลิตปูนซีเมนต์มาใช้ประโยชน์ในการผลิตกระแสไฟฟ้า
  (Waste Heat Power Generation) ในปี 2551
  ได้ดำเนินการก่อสร้างและติดตั้งเครื่องผลิตกระแสไฟฟ้าจากความร้อนเหลือทิ้งแล้วเสร็จจำนวน 3
  โครงการ และในปี 2552 ได้ทยอยแล้วเสร็จเพิ่มขึ้นอีก 5 โครงการ
  โดยแบ่งเป็นโครงการในประเทศ 4 โครงการ และโครงการต่างประเทศ 1 โครงการ
  โครงการดังกล่าวใช้เงินลงทุนทั้งสิ้นประมาณ 5,850 ล้านบาท ซึ่งจะลดค่าไฟฟ้าได้ประมาณ
  1,500 ล้านบาท/ปีเมื่อเดินเต็มกำลังการผลิต
  และช่วยลดปริมาณก๊าซคาร์บอนไดออกไซด์ได้ประมาณ 309,000 ตัน/ปี ซึ่งในปี 2553 โครงการ
  WHG ได้รับการขึ้นทะเบียนเป็นโครงการกลไกการพัฒนาที่สะอาด (Clean Development
  Mechanism: CDM) ในการช่วยลดการปล่อยก๊าซเรือนกระจก จาก United Nation
  Framework on Climate Change Convention (UNFCCC)

  3) การพัฒนาสู่ความยั่งยืน

1.  สนับสนุนชุมชนและสังคม :
    นอกจากการรักษาสิ่งแวดล้อมอย่างเคร่งครัดแล้วธุรกิจได้ดำเนินงานด้านชุมชนสัมพันธ์กับชุมชนรอบโรงงานอย่างต่อเนื่อง
    โดยได้ดำเนินการสำรวจความต้องการและความพึงพอใจของชุมชนที่มีต่อธุรกิจเป็นประจำทุกปี
    เพื่อนำมาวางแผนการดำเนินงานให้ตรงกับความต้องการของชุมชนมากที่สุด
    ด้วยความมุ่งหวังที่จะเป็นส่วนหนึ่งในการช่วยสนับสนุนและพัฒนาชุมชน
    รวมถึงการจัดกิจกรรมเพื่อสาธารณประโยชน์
    โดยมุ่งมั่นที่จะพัฒนาชุมชนท้องถิ่นด้วยการสร้างสรรค์และการมีส่วนร่วมในกิจกรรมต่างๆ
    เพื่อยกระดับคุณภาพชีวิตให้แก่ประชาชนและสังคมโดยรอบ ได้แก่ โครงการ One Cell One
    Project (OCOP) สำหรับการดำเนินงานชุมชนสัมพันธ์ กิจกรรมส่งเสริมการศึกษา เช่น
    เสริมสร้างความรู้ด้านงานก่อสร้าง
    และมอบปูนซีเมนต์เพื่อใช้ประกอบการเรียนการสอนของกรมอาชีวศึกษาและมหาวิทยาลัยต่างๆ
    ทั่วประเทศ กิจกรรมช่วยเหลือสังคม เช่น บริจาคปูนซีเมนต์เพื่อซ่อมแซมอาคารโรงเรียน
    การบริจาคสิ่งของช่วยเหลือผู้ประสบอุทกภัย รวมทั้งดำเนินกิจกรรมสาธารณประโยชน์ต่างๆ
    เช่น บริจาคปูนซีเมนต์ให้นักศึกษาของมหาวิทยาลัยในการออกค่ายอาสาพัฒนาชนบท เป็นต้น
    และการจัดกิจกรรมส่งเสริมการกีฬา เช่น สนับสนุนกีฬาแบดมินตันและฟุตบอลไทยพรีเมียร์ลีก

2.  การดูแลพนักงาน : ธุรกิจเชื่อมั่นว่าพนักงานเป็นทรัพยากรที่มีค่าสูงสุดขององค์กร
    จึงให้ความสำคัญอย่างยิ่งในสวัสดิการและคุณภาพชีวิตของพนักงาน
    รวมถึงการดูแลสุขภาพอนามัยและความปลอดภัยในการทำงานของผู้ปฏิบัติงานทุกคน
    โดยส่งเสริมให้มีการปรับปรุงสภาพแวดล้อมในการทำงาน และพัฒนาความรู้ความเข้าใจ
    รวมทั้งสร้างจิตสำนึกด้านความปลอดภัยให้กับผู้ปฏิบัติงาน ทั้งนี้
    โดยมุ่งหวังให้ผู้ปฏิบัติงานทุกคนสามารถปฏิบัติงานโดยปลอดอุบัติเหตุนอกจากนี้
    ธุรกิจยังได้กำหนดวิธีการปฏิบัติงานที่ปลอดภัยให้คู่ธุรกิจทุกคนปฏิบัติตามเพื่อป้องกันการเกิดอุบัติเหตุต่างๆ
    ที่จะเกิดขึ้น

3.  ระบบการจัดการ:
    เพื่อให้การจัดการด้านสิ่งแวดล้อมและความปลอดภัยเป็นไปอย่างมีประสิทธิภาพ
    และเป็นระบบพื้นฐานในการดำเนินงาน
    จึงกำหนดให้ทุกบริษัทดำเนินการตามระบบการจัดการสิ่งแวดล้อม (ISO 14001)
    และระบบการจัดการอาชีวอนามัยและความปลอดภัย (มอก. 18001)
    โดยมีการทบทวนและตรวจประเมินประสิทธิผลของระบบการจัดการอย่างต่อเนื่อง
    และในปัจจุบันโรงงานผลิตปูนซีเมนต์ทุกโรงงานได้รับการรับรองระบบการจัดการครบทุกมาตรฐานเรียบร้อยแล้ว

-   รางวัลที่ได้รับ:
    จากการที่ธุรกิจได้ให้ความสำคัญกับการบริหารองค์กรและการจัดการอย่างมีคุณภาพ
    คำนึงถึงความพอใจและความผาสุกของผู้มีส่วนได้ส่วนเสีย (Stakeholders) ทั้งลูกค้า คู่ค้า
    ผู้ถือหุ้น พนักงาน และสังคม รวมทั้งการให้ความสำคัญต่อสังคมและสิ่งแวดล้อมอย่างต่อเนื่อง
    ทำให้ธุรกิจได้รับการยอมรับจากชุมชนและหน่วยงานทั้งภาครัฐและเอกชน
    ดังจะเห็นได้จากรางวัลต่างๆ ที่ได้รับ
    ซึ่งแสดงให้เห็นถึงความมุ่งมั่นอย่างต่อเนื่องในการพัฒนาและปรับปรุงระบบการจัดการทุกๆ
    ด้านให้มีประสิทธิภาพสูงสุด

    4. งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

เอสซีจี ผลิตภัณฑ์ก่อสร้าง

1.  ลักษณะผลิตภัณฑ์หรือบริการ

แบ่งประเภทของสินค้าและบริการในธุรกิจผลิตภัณฑ์ก่อสร้างได้ดังนี้

1.  สินค้าหลังคา เช่น กระเบื้องหลังคาไฟเบอร์ซิเมนต์ กระเบื้องหลังคาคอนกรีต
    และกระเบื้องหลังคาเซรามิก

1.  กระเบื้องเซรามิกปูพื้นและบุผนัง

2.  แผ่นฝา ฝ้า และไม้สังเคราะห์

3.  ผลิตภัณฑ์อิฐมวลเบา

4.  ผลิตภัณฑ์คอนกรีต เช่น บล็อกปูถนน กระเบื้องคอนกรีตปูพื้นและบุผนัง

5.  อื่นๆ เช่น ฉนวนกันความร้อน รวมถึง ศูนย์บริการและสินค้าเกี่ยวกับบ้านครบวงจร

2.  ตลาดและภาวะการแข่งขัน

  2.1 กลยุทธ์ในการแข่งขัน

  ธุรกิจหลีกเลี่ยงการแข่งขันทางด้านราคากับคู่แข่งขันรายอื่น
  และมุ่งเน้นให้ความสำคัญกับการพัฒนาสินค้าและบริการที่มีมูลค่าเพิ่มสูง (High Value Added
  Products and Services) เพื่อที่จะสร้างความแตกต่าง
  และตอบสนองความต้องการของผู้บริโภคให้ดีขึ้น เช่น
  การพัฒนาอย่างต่อเนื่องเพื่อรักษาความเป็นผู้นำตลาด หรือ Trend Setter
  การพัฒนาสินค้าที่เป็นมิตรต่อสิ่งแวดล้อม และลดการใช้ทรัพยากรธรรมชาติ เป็นต้น

  เพื่อตอบสนองความต้องการของลูกค้าที่ต้องการซื้อสินค้าที่เป็นระบบ
  รวมไปถึงการติดตั้งและบริการ ธุรกิจได้นำเสนอสินค้าครบวงจรในรูปแบบของ Home Solution
  Roofing Center และ COTTO Studio ที่สามารถให้บริการได้ในลักษณะ One-Stop Shop
  One-Stop Service ซึ่งรวมถึงให้คำปรึกษา ออกแบบ ประมาณราคา และติดตั้ง

  นอกจากมุ่งเน้นเรื่องการพัฒนาสินค้าและบริการแล้ว
  ธุรกิจยังคงมีนโนบายเรื่องการเพิ่มประสิทธิภาพในการผลิต และการลดต้นทุนอย่างต่อเนื่อง เช่น
  แผนการลดการใช้พลังงาน การลดต้นทุนด้านวัตถุดิบ
  และแผนการปรับลดของเสียจากกระบวนการผลิต เป็นต้น

  2.2 ลูกค้ากลุ่มเป้าหมาย

-   สินค้าหลังคา จำแนกลูกค้าได้ตามชนิดผลิตภัณฑ์ ราคา และวัตถุประสงค์การใช้งาน ดังนี้

+---------------------+-----------------------+-----------------------+
| ผลิตภัณฑ์              | ลูกค้ากลุ่มเป้าหมาย        | ระดับราคา              |
+---------------------+-----------------------+-----------------------+
| กระเ                | บ้านสร้างเองในต่างจังหวัด  | ราคาปานกลาง           |
| บื้องหลังคาไฟเบอร์ซิเมนต์ |                       |                       |
+---------------------+-----------------------+-----------------------+
| กระเบื้องหลังคาคอนกรีต  | โครงการบ้านจัดสรร       | ราคา                  |
|                     |                       | ปานกลางถึงราคาค่อนข้างสูง |
|                     | บ้านสร้างเอง            |                       |
+---------------------+-----------------------+-----------------------+
| กระเบื้องหลังคาเซรามิก  | บ้านสร้างเอง            | ราคาสูง                |
+---------------------+-----------------------+-----------------------+

-   สินค้ากระเบื้องเซรามิก จำแนกผลิตภัณฑ์ตามกลุ่มของลูกค้าเป็น 2 กลุ่ม ดังนี้

  ---------------------- ------------------------ ------------------------
  ผลิตภัณฑ์                 ลูกค้ากลุ่มเป้าหมาย           ระดับราคา

  COTTO                  ลูกค้าระดับกลางถึงระดับบน     ราคาปานกลางถึงราคาสูง

  SGI Tiles Sosuco และ   ลูกค้าระดับล่างถึงระดับกลาง    ราคาปานกลาง
  CAMPANA                                         
  ---------------------- ------------------------ ------------------------

-   ผลิตภัณฑ์อิฐมวลเบา ขายให้กลุ่มลูกค้าโครงการบ้านจัดสรร บ้านสร้างเอง และคอนโดมิเนียม

-   ผลิตภัณฑ์คอนกรีต จำแนกลูกค้าได้ตามความต้องการใช้งานและความสวยงาม เช่น
    บล็อกปูถนนที่สามารถใช้ปูถนน ทางเดินเท้า สนามหญ้า ลานอเนกประสงค์ ลานจอดรถ ฯลฯ

  2.3 ช่องทางการจัดจำหน่าย

  สินค้าส่วนใหญ่ของธุรกิจจำหน่ายผ่านผู้แทนจำหน่ายของเอสซีจีที่มีอยู่ทั่วประเทศ

-   สินค้าหลังคาและผลิตภัณฑ์คอนกรีต มีสัดส่วนการจำหน่ายในประเทศร้อยละ 95
    และส่งออกร้อยละ 5 ซึ่งส่วนใหญ่ส่งออกไปยังประเทศในแถบอินโดจีนและพม่า

-   สินค้ากระเบื้องเซรามิก มีสัดส่วนการจำหน่ายในประเทศร้อยละ 80 ส่งออกร้อยละ 20
    โดยส่งออกไปยังสหรัฐอเมริกา ออสเตรเลีย ยุโรป และประเทศในกลุ่มอาเซียน

  2.4 การบริหารจัดการ

  ธุรกิจได้ดำเนินโครงการพัฒนาองค์กรอย่างต่อเนื่องเพื่อให้สามารถเติบโตได้อย่างยั่งยืน ได้แก่
  โครงการร่วมกับบริษัทที่ปรึกษา
  จัดทำหลักสูตรพัฒนาภาวะผู้นำสำหรับธุรกิจผลิตภัณฑ์ก่อสร้างขึ้นโดยเฉพาะ
  เพื่อพัฒนาผู้นำที่มีศักยภาพและมีจำนวนเพียงพอสอดคล้องกับแผนธุรกิจ

  2.5 สภาวะการแข่งขัน

  จากการที่ปริมาณความต้องการใช้วัสดุก่อสร้างภายในประเทศเพิ่มขึ้นอย่างต่อเนื่อง
  ธุรกิจมีนโยบายที่จะเพิ่มยอดขายจากการพัฒนาสินค้าและบริการให้มีคุณภาพเหนือกว่าคู่แข่ง
  รวมทั้งสร้างความหลากหลายของสินค้าด้วยการออกสินค้าใหม่อย่างต่อเนื่อง
  เพื่อให้ลูกค้ามีทางเลือกมากขึ้นในการซื้อสินค้าและบริการ

-   รายชื่อคู่แข่งขันสำคัญในตลาดหลังคา

1.  บริษัทในกลุ่มมหพันธ์

1.  บริษัทกระเบื้องหลังคาตราเพชร จำกัด (มหาชน)

2.  บริษัทในกลุ่มโอฬาร

3.  บริษัททีพีไอ โพลีน จำกัด (มหาชน)

-   รายชื่อคู่แข่งขันสำคัญในตลาดกระเบื้องเซรามิก

1.  บริษัทไดนาสตี้เซรามิค จำกัด (มหาชน)

1.  บริษัทสหโมเสคอุตสาหกรรม จำกัด (มหาชน)

2.  บริษัทโรยัลเซรามิค จำกัด (มหาชน)

-   รายชื่อคู่แข่งขันสำคัญในตลาดแผ่นฝ้าและผนัง

1.  บริษัทในกลุ่มมหพันธ์

1.  บริษัทกระเบื้องหลังคาตราเพชร จำกัด (มหาชน)

2.  บริษัทคอนวูด จำกัด

-   รายชื่อคู่แข่งขันสำคัญในตลาดผลิตภัณฑ์อิฐมวลเบา

    1.  บริษัทไทยไล้ท์บล็อคแอนด์แพเนล จำกัด

    2.  บริษัทซุปเปอร์บล๊อก จำกัด (มหาชน)

    3.  บริษัทสมาร์ทคอนกรีต จำกัด

-   รายชื่อคู่แข่งขันสำคัญในตลาดผลิตภัณฑ์คอนกรีต

1.  บริษัทผลิตภัณฑ์คอนกรีตชลบุรี จำกัด

1.  บริษัทเซาท์เทิร์นคอนกรีตบล็อค จำกัด

  โดยธุรกิจมีส่วนแบ่งทางการตลาดและส่วนแบ่งทางการผลิตสูงสุด ทั้งในตลาดหลังคา
  ตลาดกระเบื้องเซรามิก ตลาดแผ่นฝ้าและผนัง ตลาดอิฐมวลเบา และตลาดผลิตภัณฑ์คอนกรีต

2.  การจัดหาวัตถุดิบ

วัตถุดิบหลักที่ใช้ในธุรกิจผลิตภัณฑ์ก่อสร้างมี 2 ชนิด ตามประเภทสินค้า คือ

1.  สินค้ากระเบื้องหลังคาไฟเบอร์ซิเมนต์ กระเบื้องหลังคาคอนกรีต ผลิตภัณฑ์อิฐมวลเบา
    และผลิตภัณฑ์คอนกรีต ใช้วัตถุดิบหลัก คือ ปูนซีเมนต์
    ซึ่งทางธุรกิจไม่มีปัญหาด้านการขาดแคลนวัตถุดิบ เนื่องจากเอสซีจี ซิเมนต์
    เป็นผู้ผลิตปูนซีเมนต์รายใหญ่ที่สุดในประเทศ

1.  สินค้ากระเบื้องเซรามิก และกระเบื้องหลังคาเซรามิก ใช้วัตถุดิบหลัก คือ ดิน
    ซึ่งธุรกิจจัดซื้อจากผู้จำหน่ายในประเทศหลายราย
    รวมทั้งยังมีแหล่งดินของตัวเองและของเอสซีจี โดยสามารถใช้เป็นแหล่งวัตถุดิบได้ไม่น้อยกว่า
    10 ปี

สำหรับวัตถุดิบอื่นๆ
ธุรกิจได้มีการทำสัญญาระยะยาวกับผู้จำหน่ายวัตถุดิบหลายรายทั้งในประเทศและต่างประเทศ
โดยไม่มีการพึ่งพิงผู้จำหน่ายรายใดมากเกินไป ทั้งนี้ เพื่อประกันความพอเพียงของวัตถุดิบที่ต้องใช้

ในด้านผลกระทบต่อสิ่งแวดล้อม
ธุรกิจมีนโยบายที่เคร่งครัดในการดูแลความปลอดภัยและสิ่งแวดล้อมที่อาจมีผลมาจากกระบวนการผลิต
รวมทั้งการจัดหาวัตถุดิบและบริการต่างๆ โดยการลงทุนในอุปกรณ์ควบคุมสิ่งแวดล้อมต่างๆ
ซึ่งในปัจจุบันเกือบทุกบริษัทในกลุ่มได้รับการรับรองมาตรฐาน ISO

3.  งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

เอสซีจี ดิสทริบิวชั่น

1. ลักษณะผลิตภัณฑ์หรือบริการ

บริษัทเอสซีจี ดิสทริบิวชั่น จำกัด เป็น Holding Company ดำเนินธุรกิจเกี่ยวกับการค้า
การจัดจำหน่าย การให้บริการขนส่ง และการกระจายสินค้าทั้งในและต่างประเทศ
มีสินค้าหลักในกลุ่มวัสดุก่อสร้างและเคหะภัณฑ์ กว่า 50,000 รายการ
รวมทั้งสินค้าอุตสาหกรรมจากผู้ผลิตในกลุ่มเอสซีจีและนอกเอสซีจี

เอสซีจี ดิสทริบิวชั่น มีบริษัทหลักในกลุ่ม ได้แก่

1.  บริษัทเอสซีจี เน็ตเวิร์ค แมเนจเม้นท์ จำกัด
    จัดจำหน่ายสินค้าวัสดุก่อสร้างของเอสซีจีในประเทศ ผ่านเครือข่ายร้านผู้แทนจำหน่าย
    ประกอบด้วย ร้านโฮมมาร์ท และผู้แทนจำหน่ายของเอสซีจี (SCG Authorized Dealer)

1.  บริษัทเอสซีจี ซอร์สซิ่ง จำกัด จัดหาและจัดจำหน่ายสินค้าวัสดุก่อสร้างและสินค้าเคหะภัณฑ์
    จากผู้ผลิตนอกเอสซีจี ผ่านร้านผู้แทนจำหน่าย ศูนย์กระจายสินค้า และ ตัวแทนจำหน่าย

2.  บริษัทเอสซีจี โลจิสติกส์ แมเนจเม้นท์ จำกัด รับผิดชอบการกระจายสินค้า
    ซึ่งครอบคลุมการจัดส่งและบริหารศูนย์กระจายสินค้าในประเทศและในภูมิภาคอาเซียน

3.  บริษัทเอสซีจี เทรดดิ้ง จำกัด ดูแลการส่งออกและนำเข้า การจัดจำหน่ายสินค้าในต่างประเทศ
    รวมทั้งการพัฒนาช่องทางการจัดจำหน่ายในกลุ่มประเทศอาเซียน

4.  บริษัทเอสซีจี เอ็กซพีเรียนซ์ เป็นร้านค้าปลีกรูปแบบใหม่
    ที่แสดงนวัตกรรมในเรื่องวัสดุก่อสร้างและสินค้าของเอสซีจี รวมถึงการให้ความรู้เรื่องการบ้าน
    สำหรับเจ้าของบ้านและผู้เกี่ยวข้องในวิชาชีพช่าง เช่น สถาปนิก วิศวกร
    รวมถึงประชาชนทั่วไป

5.  PT KOKOH Inti Arebama Tbk. ดำเนินการจัดจำหน่ายสินค้าเซรามิก
    และวัสดุก่อสร้างในประเทศอินโดนีเซีย

2. ตลาดและภาวะการแข่งขัน

  นโยบายและลักษณะการตลาด

ธุรกิจจัดจำหน่ายมุ่งเน้นสร้างคุณค่าแก่ลูกค้า หุ้นส่วนธุรกิจ และผู้ดำเนินธุรกิจ
โดยเร่งพัฒนาเครือข่ายการจัดจำหน่ายสินค้า ระบบการจัดส่งสินค้า การบริหารคลังสินค้า
และกระจายสินค้าที่ได้มาตรฐานสำหรับสินค้าวัสดุก่อสร้างและเคหะภัณฑ์
รวมถึงสินค้าด้านพลังงานและวัตถุดิบ จากผู้ผลิตทั้งในและนอกเอสซีจี
เพื่อให้สามารถตอบสนองความต้องการของลูกค้าได้อย่างมีประสิทธิภาพมากที่สุด
นอกจากนี้ยังเน้นสร้างศักยภาพการบริหารทุกบริษัทในธุรกิจให้ประสานสอดคล้องกันเพื่อให้สามารถบริการลูกค้าได้อย่างครบวงจรและมีคุณภาพ

บริษัทเอสซีจี เน็ตเวิร์ค แมเนจเม้นท์ จำกัด

  กลยุทธ์การแข่งขัน

  การบริหารจัดการและการบริการ

  บริษัทให้บริการด้วยระบบเครือข่ายการจัดจำหน่าย (Distribution Network) ที่เข้มแข็ง
  และมีช่องทางการจัดจำหน่ายผ่านทางร้านผู้แทนจำหน่ายและร้านโฮมมาร์ทกว่า 500
  รายทั่วประเทศ ที่ได้รับการปรับปรุงให้มีความทันสมัยอย่างต่อเนื่อง
  เพื่อให้สามารถตอบสนองความต้องการของผู้บริโภคอย่างทั่วถึงทุกกลุ่ม

  บริษัทได้พัฒนาผู้แทนจำหน่ายอย่างต่อเนื่องโดยพัฒนาร้าน HOME MART
  ให้มีมาตรฐานการดำเนินงานในรูปแบบเดียวกัน ทั้งในด้านบรรยากาศภายในร้าน
  การบริหารจัดการร้าน และการให้บริการ สำหรับผู้แทนจำหน่ายที่มีความเชี่ยวชาญด้านการค้าส่ง
  บริษัทได้มีการเพิ่มศักยภาพโดยปรับปรุงกระบวนการบริหารห่วงโซ่อุปทาน (Supply Chain)
  รวมทั้งสนับสนุนการจัดกิจกรรมส่งเสริมการขายให้กับร้านค้าช่วง
  ส่วนผู้แทนจำหน่ายที่เชี่ยวชาญด้านการขายโครงการ บริษัทได้มีการนำระบบ Project
  Management ที่เป็น One Stop Solution มาใช้กับลูกค้าโครงการ
  ทำให้สามารถติดตามและให้บริการการใช้สินค้าในงานโครงการได้อย่างมีประสิทธิภาพ

  นอกจากนี้ บริษัทยังได้พัฒนาแนวทางการบริหารและพัฒนาบุคลากรของร้านผู้แทนจำหน่าย
  เพื่อพัฒนาบุคลากรของร้านค้าให้มีความสามารถสูงขึ้นอย่างต่อเนื่อง
  และยกระดับความสามารถในการแข่งขันของร้านค้าให้เป็นมืออาชีพมากขึ้น

บริษัทเอสซีจี ซอร์สซิ่ง จำกัด

  กลยุทธ์การแข่งขัน

  การบริหารจัดการและการบริการ

  บริษัทใช้กลยุทธ์การสร้างความสัมพันธ์กับผู้ผลิต (Supplier Relationship Management)
  เพื่อดูแลผู้ผลิตสินค้ากว่า 100 ราย ให้ได้สินค้าที่มีมาตรฐาน ทั้งสินค้าใน Brand
  ของผู้ผลิตเองและ Brand ที่บริษัทจ้างทำ นอกจากนี้
  ยังใช้กลยุทธ์การมีช่องทางจัดจำหน่ายที่หลากหลาย (Multi-distribution Channel)
  เพื่อกระจายสินค้าไปสู่ผู้บริโภคได้อย่างครอบคลุมและทั่วถึง

  นอกจากนี้ บริษัทได้นำเครือข่ายคอมพิวเตอร์อันทันสมัยมาใช้ในรูปแบบการขายแบบใหม่ที่เรียกว่า
  e-Marketing เพื่อตอบสนองความรวดเร็วในการสั่งซื้อ การประมูลสินค้า รายการสินค้ารุ่นใหม่
  รวมถึงข้อมูลด้านการขายต่างๆ ที่มีการเปลี่ยนแปลง ทั้งนี้
  เพื่อเพิ่มศักยภาพการให้บริการแก่ลูกค้าได้รวดเร็วยิ่งขึ้น และมีการพัฒนาระบบ Vendor
  Management Inventory (VMI) เพื่อเชื่อมโยงข้อมูลระหว่างผู้ขาย คลังสินค้า และลูกค้า
  เพื่อเพิ่มประสิทธิภาพในการบริหารจัดการคลังสินค้า

บริษัทเอสซีจี โลจิสติกส์ แมเนจเม้นท์ จำกัด

  กลยุทธ์การแข่งขัน

  การบริหารจัดการและการบริการ

  บริษัทบริหารการกระจายสินค้า การจัดส่ง และการบริหารคลังสินค้าที่ทันสมัย ถูกต้อง รวดเร็ว
  ด้วยเครือข่ายผู้ประกอบการขนส่งทั่วประเทศ และมีระบบการบริหารเส้นทางขนส่ง คลังสินค้า
  และ จุดกระจายสินค้าอย่างเป็นระบบ
  โดยมีระบบเทคโนโลยีสารสนเทศที่ทันสมัยเชื่อมโยงการปฏิบัติการอย่างทั่วถึง
  สนองตอบความต้องการของลูกค้าที่ใช้บริการแต่ละกลุ่มอย่างครบถ้วน

  นอกจากการให้บริการกับลูกค้าในเอสซีจีเป็นหลักแล้ว
  บริษัทได้มุ่งเน้นขยายการให้บริการไปยังลูกค้าในกลุ่มอุตสาหกรรมอื่นเพิ่มเติม เช่น
  อุตสาหกรรมอาหารและเครื่องดื่ม อุตสาหกรรมยานยนต์ อุตสาหกรรมเกษตร
  รวมถึงการขยายธุรกิจโลจิสติกส์ไปยังประเทศในภูมิภาคอาเซียนอีกด้วย

  บริษัทเน้นการเพิ่มประสิทธิภาพในการขนส่ง ทั้งการติดตามสถานะรถแบบ Real Time ด้วยระบบ
  Safety Monitoring System รวมถึงการเสริมสร้างความรู้และทักษะของพนักงานขับรถ
  อันเป็นผลทำให้ลูกค้ามีต้นทุนค่าขนส่งสินค้าที่ลดลงและได้รับการบริการที่ดีขึ้น
  โดยคำนึงถึงสภาพสิ่งแวดล้อมและความปลอดภัยเป็นหลัก นอกจากนี้
  บริษัทได้จัดตั้งสถาบันพัฒนาทักษะฝีมือแรงงานด้านการขนส่งเพื่อพัฒนาทักษะพนักงานขับรถและเป็นช่องทางหนึ่งในการจัดหาคนขับรถ
  และยังได้เพิ่มกำลังรถขนส่งของตัวเอง
  เพื่อรองรับความต้องการของลูกค้าที่เพิ่มสูงขึ้นอย่างต่อเนื่อง

  บริษัทเอสซีจี เทรดดิ้ง จำกัด

  กลยุทธ์การแข่งขัน

  การบริหารจัดการและการบริการ

  บริษัทมีกลุ่มสินค้าหลัก ได้แก่ สินค้าพลังงาน สินค้าซีเมนต์ สินค้าวัสดุก่อสร้าง สินค้าอุตสาหกรรม
  สินค้า Recycling บริการส่งออกและนำเข้า และการจัดการเรื่อง Freight และ
  Logistics ในต่างประเทศ บริษัทให้ความสำคัญกับการบริการที่สร้างมูลค่าเพิ่ม
  โดยเฉพาะสินค้าด้านพลังงาน
  ซึ่งสามารถช่วยลดต้นทุนค่าใช้จ่ายด้านพลังงานและต้นทุนวัตถุดิบให้กับลูกค้าได้มาก

  บริษัทได้พัฒนาตราสินค้าของตัวเองสำหรับสินค้าวัสดุก่อสร้างซึ่งผลิตโดยผู้ผลิตนอกเอสซีจี
  รวมถึงการหาผู้ผลิตนอกเอสซีจีเพิ่มเติม
  เพื่อรักษาฐานลูกค้าเดิมในกรณีที่ตลาดมีความต้องการเพิ่มสูงขึ้นแต่กำลังการผลิตของผู้ผลิตเดิมไม่เพียงพอ
  รวมถึงเพื่อให้สามารถขยายตลาดไปยังภูมิภาคอื่นๆ ได้ด้วย

  บริษัทมีสำนักงานสาขา 35 แห่งกระจายอยู่ในประเทศต่างๆ ทั่วโลก ได้แก่ กัมพูชา เวียดนาม
  พม่า มาเลเซีย ฟิลิปปินส์ สิงคโปร์ อินเดีย บังคลาเทศ สหรัฐอาหรับเอมิเรตส์ จอร์แดน
  ออสเตรเลีย ลาว จีน ไต้หวัน อินโดนีเซีย แคนาดา แทนซาเนีย สหรัฐอเมริกา รัสเซีย
  ฝรั่งเศส ฮังการี บราซิล และแอฟริกาใต้

  บริษัทเอสซีจี เอ็กซพีเรียนซ์ จำกัด

  กลยุทธ์การแข่งขัน

  การบริหารจัดการและการบริการ

  บริษัทวางกลยุทธ์ให้เอสซีจี เอ็กซพีเรียนซ์ เป็นเป็นร้านค้าปลีกรูปแบบใหม่
  ที่แสดงนวัตกรรมในเรื่องวัสดุก่อสร้างและสินค้าของเอสซีจี
  สามารถบริการลูกค้าได้อย่างครบวงจร ทั้งด้านผลิตภัณฑ์และบริการ
  ถือเป็นตัวแทนของเอสซีจีซึ่งเป็นผู้ผลิตสินค้าวัสดุก่อสร้างรายใหญ่ที่สุดที่มีผลิตภัณฑ์หลากหลายและครบถ้วนตามความต้องการของลูกค้า

  นอกจากนี้ ยังได้นำเทคโนโลยีต่างๆ อาทิ โปรแกรมสำหรับสมาร์ทโฟนและคอมพิวเตอร์แท็บเล็ต
  และระบบให้คำปรึกษาแบบออนไลน์ มาใช้ในการนำเสนอสินค้าและบริการ
  เพื่อให้ตอบสนองความต้องการจากกลุ่มลูกค้าที่หลากหลายได้อย่างครบถ้วน และรวดเร็ว
  รวมทั้งนำเสนอความรู้และประสบการณ์ในเรื่องวัสดุก่อสร้างให้กับกลุ่มลูกค้าอย่างมืออาชีพ
  ทำให้ลูกค้าเห็นถึงความแตกต่างในเรื่องของบริการและประสบการณ์

  ปัจจุบันบริษัทได้เปิดดำเนินการ 2 สาขา คือ
  สาขาเลียบทางด่วนเอกมัย-รามอินทราและสาขาเมกาบางนา

  PT KOKOH Inti Arebama Tbk

  กลยุทธ์การแข่งขัน

  การบริหารจัดการและการบริการ

  บริษัทมีสินค้าหลักคือกระเบื้องเซรามิกชนิดปูพื้น ปูผนัง และหลังคา
  ซึ่งผลิตโดยโรงงานของเอสซีจีในประเทศอินโดนีเซีย
  บริษัทได้กระจายสินค้าผ่านร้านค้าและตัวแทนจำหน่ายกว่า 2,500 ราย
  ทั่วประเทศอินโดนีเซียโดยผ่านสำนักงานสาขา 19 แห่งที่กระจายอยู่ทั่วประเทศ

  นอกจากนี้ บริษัทยังได้จัดจำหน่ายสินค้าวัสดุก่อสร้างอื่นๆ ที่เกี่ยวข้อง เช่น กระเบื้องแกรนิต
  เป็นต้น ผ่านช่องทางที่มีอยู่ เพื่อเพิ่มสัดส่วนการขายในร้านค้าให้เพิ่มสูงขึ้น
  พร้อมทั้งปรับปรุงประสิทธิภาพการ